Pneumoconiosis

Definisi

Apakah itu pneumoconiosis?

Pneumoconiosis merupakan terma yang digunakan kepada sebarang penyakit peparu disebabkan oleh habuk yang disedut dan terkumpul di dalam peparu yang menyebabkan kerosakan. Pneumoconiosis dianggap sebagai penyakit peparu yang disebabkan oleh pekerjaan, dan ini termasuklah juga penyakit asbestosis, silicosis dan coal worker’s pneumoconiosis (CWP), juga dikenali sebagai “Penyakit Peparu Hitam”.

Tahap perkembangan penyakit pneumoconiosis berbeza bergantung kepada jenis habuk, tahap peparu terjejas, dan tahap intensiti pendedahan terhadap habuk. Pneumoconiosis kadangkalanya tidak mempunyai simptom dan didiagnosis ketika program pemantauan tempat kerja yang menguji para pekerja untuk mencari tanda-tanda awal pneumoconiosis menggunakan X-ray dada atau spirometri (ujian pernafasan yang memeriksa udara masuk dan keluar dada).

Apakah kebarangkalian pneumoconiosis?

Pada tahun 2013, sebanyak 260,000 kematian dilaporkan dan ia meningkat daripada 251,000 pada tahun 1990. Di antara kematian yang dicatatkan, 46,000 disebabkan oleh silicosis, 24,000 oleh asbestosis dan 25,000 oleh pneumoconiosis buruh arang batu.  Sila berbincang dengan doktor anda untuk maklumat lanjut.

Simptom

Apakah simptom pneumoconiosis?

Simptom yang biasa terdapat pada penyakit ini adalah:

Batuk, sama ada dengan kahak atau tidak

Sesak nafas

Mengah, Pesakit mungkin merasainya pada mulanya apabila menjadi mengah ketika melakukan aktiviti seperti berjalan atau menaiki tangga. Sesetengah pesakit mungkin berasa mengah walaupun tengah berehat

Pada peringkat awal pneumoconiosis, pesakit mungkin mempunyai simptom ataupun tidak.

Jika pneumoconios melibatkan bahagian peparu yang besar atau menyebabkan parut yang berlebihan, oksigen mungkin akan terhalang daripada sampai ke dalam darah ketika bernafas. Ini mengakibatkan hypoxemia (paras oksigen di dalam darah bekurangan). Hypoxemia mungkin terjadi ketika melakukan aktiviti atau ketika tidur. Hypoxemia juga mungkin terjadi setiap masa sekiranya pneumoconiosis berada di tahap serius.

Kebanyakan pesakit yang mempunyai hypoxemia tidak mengetahui bahawa tahap oksigen adalah berkurangan kerana hypoxemia jarang sekali menunjukkan simptom seperti tercungap-cungap. Oksigen di dalam darah akan di hantar kepada setiap organ di dalam badan, maka hypoxemia harus dikesan untuk menghalang stres terhadap organ penting seperti jantung dan otak.

Bilakah saya harus berjumpa doktor anda?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca berlakunya pneumoconiosis?

Banyak keadaan kesihatan yang boleh mengakibatkan penyakit ini seperti:

Pekerja yang terdedah kepada asbestos seperti tukang paip, tukang pasang atap, mekanik dan pekerja di limbungan, termasuklah pegawai laut. Golongan berisiko tinggi untuk mempunyai asbestosis jika mereka mempunyai paras pendedahan kepada habuk asbestos bagi jangka masa yang panjang

Crystalline silica ialah komponen penting dalam habuk diperbuat daripada pasir dan batu. Pekerja yang mungkin terdedah kepada silica termasuklah penggali lombong, penghembus pasir, tukang batu dan pekerja kuari. Faktor risiko untuk mempunyai silicosis termasuklah paras pendedahan kepada silica yang tinggi dan pendedahan dalam jangka masa yang panjang

Habuk arang diperbuat daripada partikel yang mengandungi karbon, dan pelombong adalah berisiko untuk menyedut habuk ini

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah pneumoconiosis didiagnosis?

Jika doktor anda mengesyaki anda mempunyai penyakit ini, pemeriksaan fizikal mungkin dijalankan. Doktor anda juga mungkin akan bertanya berkenaan sejarah perubatan anda, termasuklah mengenai simptom dan pendedahan. Ujian fungsi pulmonari (ujian pernafasan) juga boleh diminta oleh doktor anda. X-ray dada atau imbasan CT  (CAT scan) pada dada akan membantu doktor mendiagnosis penyakit anda.

Bagaimanakah pneumoconiosis dirawat?

Tiada rawatan khas atau ubat tertentu untuk merawat pneumoconiosis, dan masih tiada rawatan penyembuhan. Rawatan yang biasa dilakukan tehadap pesakit adalah bertujuan untuk menghadkan kerosakan terhadap peparu, mengurangkan simptom dan meningkatkan kualiti hidup.

Pesakit mungkin dirawat dengan menyedut ubat (inhalers) sekiranya mereka mempunyai simptom asma atau
Chronic Obstructive Pulmonary Disease (COPD)
. Program rehabilitasi pulmonari mungkin disyorkan untuk meningkatkan keupayaan pesakit untuk bersenam. Oksigen akan dipreskripsikan jika pesakit mempunyai paras oksigen yang rendah. Sesetengah pesakit perlu menggunakan oksigen setiap masa, sementara sebahagian hanya memerlukan ketika melakukan aktiviti yang aktif atau ketika tidur.

Perubahan gaya hidup dan rawatan sampingan

Apakah perubahan gaya hidup dan rawatan sampingan boleh membantu saya menangani pneumoconiosis?

Langkah di bawah ini membantu anda menangani pneumoconiosis:

Sentiasa mematuhi janji temu dengan doktor anda

Menjalankan ujian secara berkala, seperti ujian fungsi pulmonari (ujian pernafasan) atau X-ray dada untuk memantau anda dan penyakit anda

Mengambil suntikan selesema setiap tahun, dan anda harus bertanya doktor anda tentang vaksin pneumonia

Pesakit silicosis harus menjalani ujian kulit tuberkulosis untuk memastikan bahawa tuberkulosis tidak menjangkiti anda

Mengambil berat tentang jantung dan peparu anda merupakan langkah penting untuk menjaga kesihatan sekiranya anda mempunyai pneumoconiosis. Ini bermakna tidak boleh merokok atau menghindari merokok sekondari. Anda juga perlu mengelakkan pendedahan terhadap habuk yang berbahaya.

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.

Hello Health Group
 tidak menyediakan nasihat perubatan, diagnosis atau rawatan.


Perut Rasa Senak Kerana Angin Tak Nak Keluar? Cuba Buat 7 Cara Mudah Ini!

Semua benda pasti akan jadi serba tidak kena jika
mengalami perut kembung
 yang menjadi masalah besar. Ini kerana masih ramai orang yang belum tahu cara buang angin dalam perut.

Mungkin ada yang akan mencadangkan untuk cuba mengeluarkan angin dalam perut itu dengan sendawa atau kentut namun ia tidak semudah disangka.

Sebenarnya, terdapat beberapa tip yang boleh anda cuba sebagai cara buang angin dalam perut. Jom teruskan membaca artikel ini untuk tahu tentangnya!

Angin membuat perut anda merana!

Gejala perut kembung angkara angin adalah antara keadaan kesihatan yang biasa dialami oleh individu ekoran terlalu banyak angin di dalam perut.

Ia akan menyebabkan kekembungan, kesakitan atau ketidakselesaan gara-gara angin yang terperangkap di dalam perut dan tidak mampu untuk keluar.

Secara alami,
angin ini akan keluar melalui usus (kentut)
 dan kerongkong (sendawa) namun kadangkala proses tersebut boleh terganggu atau terjejas.

Antara punca yang menyebabkan angin terperangkap di dalam perut adalah seperti berikut:

Diet
: Makanan dan minuman yang terlalu banyak gula, garam, gas dan kurang serat boleh jadi punca perut kembung

Hormon
: Bagi kaum wanita, hormon ketika sedang dalam proses datang haid juga boleh jadi punca perut kembung

Sistem penghadaman
:
Isu berkaitan seperti sembelit
, intoleransi dan alahan makanan akan menyebabkan najis tersekat di usus besar lalu membawa masalah perut kembung

Mungkin kita semua sudah biasa dengar tentang cara untuk buang angin dalam perut ini namun tidak semuanya sesuai buat setiap orang. Jadi, apa alternatif yang lain?

Apa cara buang angin dalam perut?

Dalam usaha untuk mengeluarkan angin dalam perut melalui kentut atau sendawa, ada beberapa tip yang mungkin boleh membantu anda termasuklah:

#1. Cuba bergerak atau berjalan lebih banyak

Aktiviti fizikal boleh membantu melancarkan pergerakan dalam sistem penghadaman anda lantas memudahkan pengeluaran najis serta angin dalam perut.

Ia sangat bagus dibuat lebih-lebih lagi buat anda yang mengalami masalah sembelit untuk membantu anda melegakan simptom-simptom
 akibat perut kembung
.

#2. Sapu minyak angin atau pati pada perut

Kajian pada tahun 2016 menunjukkan bahawa gabungan sapuan ekstrak
fennel
 dan
curcumin
 pada perut kembung adalah berkesan untuk melegakan gejala-gejalanya.

Pun begitu, individu dinasihatkan untuk berbincang dengan doktor terlebih dahulu sebelum
menyapu apa jenis minyak
 kerana khuatir akan toksik di dalamnya.

#3. Mandi dengan air suam atau panas

Haba yang anda boleh dapat daripada mandi air suam atau panas dipercayai mampu melegakan rasa tidak selesa pada perut dan abdomen angkara angin.

Selain itu, mandian sebegini juga sangat bagus untuk membuat tubuh badan lebih relaks dan kurang stres, lantas membuat
sistem penghadaman lebih baik
.

Cara buang angin dalam perut #4. Yoga

Aktiviti fizikal memang sangat bagus sebagai cara buang angin dalam perut dan yoga adalah antara
aktiviti tersebut yang terbaik
 buat kesihatan secara keseluruhan.

Oleh itu, anda mungkin boleh cuba beberapa teknik yoga seperti
Child Pose
,
Happy Baby Pose
 atau
Squat
yang dipercayai mampu membantu anda membuang angin.

#5. Urut perlahan perut dan abdomen anda

Anda juga boleh cuba mengurut perut serta abdomen anda dengan perlahan bagi memastikan
sistem penghadaman lebih lancar
 dan ia boleh dibuat dengan cara:

Letakkan tangan pada atas tulang pinggang

Sapukan sedikit minyak agar ia lebih licin

Urutkan dengan gerakan membulat dengan tekanan yang ringan pada sebelah kanan dan kiri tulang rusuk

Ulangkan pergerakan ini dengan perlahan jika perlu

Namun jika sebarang urutan ini mendatangkan rasa sakit pada anda, adalah lebih baik untuk berhenti dan dapatkan khidmat pakar urut atau doktor berdekatan.

Cara buang angin dalam perut #6. Probiotik

Probiotik adalah sejenis bakteria baik yang hidup dalam usus dan perut yang boleh membantu anda meregulasikan bakteria kolon yang membawa angin.

Untuk mendapatkan sumber probiotik ini
, anda boleh membeli suplemen daripada klinik, farmasi ataupun mengambil makanan dan minuman yang mengandunginya.

#7. Elak tabiat mengunyah gula-gula getah

Akhir sekali, cara membuang angin dalam perut ini mungkin nampak remeh namun ketahuilah bahawa
gula-gula getah
 juga adalah punca utama angin dalam perut.

Ini disebabkan oleh kandungan gula alkohol yang wujud di dalamnya serta angin yang boleh masuk dalam perut tanpa sedar di saat anda mengunyah gula-gula ini.

Jadi, jika anda ada masalah angin dalam perut, cuba ikuti 7 cara mudah yang kami cadangkan ini. Selamat mencuba!


Demam tifoid

Definisi

Apa itu Demam tifoid?

Demam tifoid merujuk kepada penyakit yang bersangatan (akut) disertai demam yang diakibatkan oleh bakteria Salmonella typhi, atau Salmonella paratyphi yang dijangkakan kadar penyakit yang kurang teruk. Bakteria ini biasanya dijumpai di dalam air atau makanan yang dikontaminasi oleh pembawa manusia dan disebarkan kepada orang lain di kawasan tersebut.

Apakah kebarangkalian Demam tifoid?

Demam tifoid adalah biasa terjadi dalam negara membangun, terutamanya pada kanak-kanak. Ia lebih cenderung terjadi pada kanak-kanak, tapi ia boleh terjadi kepada pesakit pada mana-mana usia. Ia boleh diurus dengan mengurangkan faktor risiko. Sila bincang mengenai ini bersama doktor anda untuk maklumat lanjut.

Simptom-simptom

Apakah simptom-simptom Demam tifoid?

Tanda biasa dan simptom demam tifoid muncul dalam seminggu ke tiga minggu selepas didedahkan kepada penyakit ini ialah:

Penyakit peringkat awal, penyakit peringkat akhir;

Demam yang bermula rendah dan meningkat secara harian, berkemungkinan mencecah setinggi 104.9
°F (40.5 °C)

Sakit kepala;

Lemah-lemah dan kepenatan;

Sakit-sakit otot;

Berpeluh;

Batuk kering;

Hilang selera makan dan hilang berat;

Sakit abdominal;

Cirit-birit dan sembelit;

Ruam-ruam;

Bengkak teruk pada abdomen.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu hubungi doktor anda sekiranya mengalami mana-mana satu yang tersebut:

Mengesyaki bahawa anda mengalami demam tifoid;

Menjadi sakit semasa melawat negara asing;

Mengalami tanda-tanda dan simptom selepas kembali pulang.

Punca

Apakah Punca Demam tifoid?

Jangkitan virus Salmonella typhi, yang boleh berlaku melalui pengambilan minuman dan makanan tercemar, adalah punca biasa yang menyebabkan demam tifoid.

Faktor-faktor Risiko

Apakah yang meningkatkan risiko saya kepada Demam tifoid?

Ada banyak faktor risiko untuk demam tifoid, contohnya:

Tinggal dalam negara membangun, contohnya India, Asia tenggara, afrika, Amerika selatan dan kawasan-kawasan lain;

Kanak-kanak;

Kerja atau melancong ke negara yang mengalami endemic demam tifoid;

Menjadi ahli mibkrobiologi klinikal yang berurusan dengan bakteria
Salmonella typhi.

Berhubungan dengan orang yang dijangkiti atau baru pernah dijangkiti demam tifoid.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Demam tifoid didiagnosis?

Demam tifoid boleh didiagnosis berdasarkan simptom anda serta sejarah medical atau sejarah tempat lawatan anda.

Untuk menentukan keadaan anda, pengenalpastian
S. Thyphi
di dalam kultur darah atau cecair badan atau tisu adalah diperlukan.

Ujian antibodi untuk menguji kandungan DNA Tifoid di dalam darah anda.

Bagaimana pesakit Demam tifoid dirawat?

Cara yang berkesan bagi merawat demam tifoid ialah terapi antibiotik, seperti:

Ciprofloxacin (Cipro) sekiranya anda tidak hamil;

Ceftriaxone (Rocephin) bagi kanak-kanak.

Ada pelbagai lagi rawatan bagi demam tifoid, termasuklah:

Minum lebih banyak air untuk mengelak kejadian dehidrasi disebabkan oleh demam berpanjangan dan cirit birit.

Pembedahan bagi membaiki lubang sekiranya usus mengalami kebocoran.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Demam tifoid?

Gaya hidup dan rawatan sampingan berikut mungkin membantu anda berhadapan dengan demam tifoid:

Basuh tangan;

Elakkan pengambilan air yang tidak dirawat;

Elakkan meminum bersama ais;

Elakkan buah dan sayuran mentah;

Pilih makanan hangat (dimasak).

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Dekompresi spina lumbar

Definisi

Apa itu Dekompresi spina lumbar?

Stenosis spina adalah penyempitan ruang tengah di tulang belakang. Saluran tulang belakang mengandungi saraf yang bersambung hingga ke bahagian bawah.

Artritis , penebalan ligamen, dan cakera yang terbonjol boleh menyebabkan dekompresi spina berlaku. Saraf boleh terperangkap dalam saluran tulang belakang, menyebabkan kaki anda lemah dan sakit.

Pembedahan membuang tekanan di bahagian lumbar adalah pembedahan di tulang belakang. Ia juga  digunakan untuk merawat beberapa keadaan lain yang tidak pulih dengan rawatan biasa.

Mengapa Dekompresi spina lumbar dilakukan?

Pembedahan ini dijalankan untuk masalah tulang belakang di bahagian lumbar jika rawatan selain pembedahan tidak membantu. Ini termasuk ubat penghilang rasa sakit, antidepresan, fisioterapi, atau suntikan kortikosteroid.

Jika rawatan ini tidak berkesan dan simptom mengganggu kualiti hidup anda, pembedahan mungkin disyorkan. jika anda dianggap cukup sihat untuk menahan kesan anestesia dan pembedahan.

Fahami Risiko-risikonya

Apakah risiko pembedahan lumbar spinal decompression?

Jika anda hanya mempunyai simptom ringan, anda mungkin tidak memerlukan sebarang rawatan. Simptom anda tidak menjadi lebih teruk dengan cepat. Sesetengah orang akan menjadi lebih baik dari masa ke masa.

Sekiranya anda mengalami kesakitan bawah kaki anda yang disebabkan oleh tekanan pada saraf di belakang anda (sciatica), anda boleh menerima suntikan steroid di tulang belakang anda.

Stenosis tulang belakang kadang-kadang boleh kembali.

Adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila rujuk dengan doktor atau pakar bedah anda untuk maklumat lanjut.

Proses

Bagaimana Persedian untuk Dekompresi spina lumbar?

Anda biasanya akan mempunyai imbasan MRI, untuk mengesahkan diagnosis dan membantu pakar bedah anda untuk merancang pembedahan. Anda harus diberikan arahan yang jelas untuk diikuti sebelum pembedahan , termasuk sama ada anda boleh makan apa-apa pada waktu yang akan datang.

Apa yang terjadi semasa Dekompresi spina lumbar dilakukan?

Pelbagai teknik anestetik adalah mungkin. Operasi biasanya mengambil masa satu jam hingga 90 minit.

Pakar bedah anda akan memotong di bahagian tengah punggung bawah anda. Mereka akan mengeluarkan tisu tulang dan ligamen yang cukup dari belakang tulang belakang anda untuk membebaskan saraf yang terperangkap.

Pakar bedah anda mungkin perlu menyambung  tulang menggunakan graf tulang. Kadang-kadang mereka perlu menggunakan skru dan rod logam.

Pemulihan

Apakah yang terjadi selepas Dekompresi spina lumbar?

Anda biasanya akan dapat berjalan keesokan harinya. Anda sepatutnya dapat pulang ke rumah selepas tiga hingga lima hari.

Jangan angkat apa-apa yang berat.

Senaman yang kerap akan membantu anda untuk kembali ke aktiviti normal secepat mungkin. Sebelum anda mula bersenam, tanyakan kepada pasukan penjagaan kesihatan atau GP anda untuk mendapatkan nasihat.

Kebanyakan pesakit dapat pulih dengan baik selepas pembedahan, tetapi anda masih boleh sakit belakang dari semasa ke semasa kerana tulang belakang anda haus dan koyak.

Jika anda mempunyai sebarang pertanyaan atau kebimbangan, sila rujuk dengan doktor atau pakar bedah anda untuk maklumat lanjut.

Pemulihan

Apakah yang terjadi selepas Dekompresi spina lumbar?

Seperti mana-mana prosedur, terdapat beberapa risiko. Anda harus meminta pakar bedah anda untuk menerangkan bagaimana risiko ini berlaku kepada anda.

Komplikasi yang mungkin berlaku dalam mana-mana prosedur termasuk reaksi yang tidak dijangka terhadap anestetik, pendarahan berlebihan atau pembentukan darah beku  (trombosis vena mendalam, DVT).

Untuk pembedahan lumbar spinal decompression,  terdapat komplikasi yang spesifik iaitu:

Kesukaran buang air kecil

Jangkitan paru-paru

Serangan jantung atau strok

Kesakitan berterusan atau kehilangan rasa ke bawah kaki anda

Kebas antara dua kaki anda, kehilangan pergerakan usus dan kehilangan kawalan pundi kencing dan bagi lelaki, mempunyai masalah ereksi.

Kesakitan neuropatik

Membran nipis yang menyelaputi saraf di tulang belakang anda koyak

Anda boleh mengurangkan risiko komplikasi anda dengan mengikuti arahan doktor anda dengan  teliti untuk mempersiapkan pembedahan, seperti berpuasa dan menghentikan ubat-ubatan tertentu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Cuci Mesin Basuh Sendiri Di Rumah, Ikut 5 Langkah Ini, Modal Serendah RM10 Sahaja!

Kenapa ada kepingan daki terlekat di baju? Bukan itu sahaja, baju yang baru dibasuh pun mula berbau masam. Haa, kalau ini yang berlaku, cuba tanya diri sendiri, bila kali terakhir anda cuci mesin basuh? Sebenarnya, cara cuci mesin basuh bukanlah sesukar mana, tidak kiralah mesin basuh anda jenis automatik atau manual.

Semua jenis mesin basuh perlulah dibersihkan dari semasa ke semasa. Jika tidak, ia tidak dapat melakukan tugasnya dengan baik.

Dalam artikel kali ini, kami akan jelaskan mengenai cara cuci mesin basuh yang paling mudah – dalam 5 cara sahaja sudah siap! Jom baca!

Untuk mendapatkan lebih banyak informasi tentang Habit Sihat, anda juga boleh klik
di sini
.

5 cara cuci mesin basuh – mudah sahaja!

Mengapa anda perlu cuci mesin basuh secara berkala? Untuk pengetahuan anda,
sabun basuh baju
,
pelembut pakaian
 dan juga segala kekotoran pada baju anda boleh bergumpal di dalam mesin.

Bukan itu sahaja, jika tidak dibersihkan, semua kotoran ini boleh melekat pula pada baju anda. Sebab itulah, ada baju yang masih lagi nampak
kotor walaupun selepas dibasuh!

Oleh sebab itu, anda perlulah cuci mesin anda sekurang-kurangnya sebulan sekali untuk
pastikan baju sentiasa bersih
 dan berbau segar.

Sebelum cuci mesin basuh, pastikan anda mempunyai:

Pencuci mesin basuh atau cuka/peluntur

Berus kecil

Kain buruk
 atau kain mikrofiber

Langkah-langkahnya mudah sahaja:

1. Cara cuci mesin basuh menggunakan serbuk cuci mesin

Langkah yang paling mudah untuk cuci mesin basuh adalah menggunakan sabun pencuci khas. Sabun ini boleh didapati dengan mudah di pasar raya. Jangan risau, harganya tidaklah mahal mana – bawah RM5 sahaja!

Jika anda gunakan pencuci mesin basuh yang dijual di pasaran, anda perlulah ikut arahannya dengan betul. Selalunya, pencuci ini dijual dalam bentuk tablet atau serbuk.

Tuangkan sahaja dalam mesin basuh. Kemudian, hidupkan mesin dan biarkan ia berjalan. Jangan pula letakkan baju dalam mesin ya!

2. Tidak ada serbuk pencuci? Gunakan sahaja cuka atau peluntur!

Sebelum mula, kami ingin ingatkan – jangan sesekali campur cuka
bersama peluntur
! Pilih salah satu sahaja. Campuran kedua-dua bahan ini boleh menghasilkan wasap yang berbahaya.

Pertama sekali, takungkan air dalam mesin basuh. Kemudian,
letakkan cuka
 atau peluntur dalam mesin mengikut sukatan ini:

60 ml (1/4 cawan) peluntur atau

240 ml (2 cawan) cuka

Tutup penutup, kemudian, jalankan mesin basuh selama 30 saat hingga satu minit. Hentikan putaran serta biar larutan air dan cuka atau peluntur ini selama sejam.

3. Jangan lupa periksa laci dalam mesin basuh

Mesin basuh anda mempunyai laci tempat letak pencuci? Jika anda sudah lama tidak cuci mesin basuh, besar kemungkinan kawasan ini juga akan menjadi kotor dan dipenuhi daki.

Sementara menunggu, anda boleh gunakan berus kecil atau berus gigi untuk bersihkan kawasan kecil ini.

Gunakan pencuci pinggan
 untuk sental segala kawasan yang ingin dibersihkan, contohnya di sekeliling drum mesin atau di celah-celah laci.

Baca juga:

Penat Tonyoh Baju Sekolah Anak Hitam Berdaki? Ibu Kena Cuba 7 Tip Ini, BERKESAN!

Ada 5 Sebab Kenapa Perlu Jemur Baju Di Luar Rumah, Bukan Untuk Cepat Kering Saja!

4. Cara cuci mesin basuh menggunakan
baking soda

Sudah guna cuka dan peluntur,
baking soda
 untuk apa pula? Haa, langkah ini khas untuk mereka yang mempunyai mesin basuh berbau.

Penggunaan serbuk penaik
 dapat mengurangkan bau dan menghilangkan sebarang kekotoran yang tertinggal selepas mencuci.

Tambahkan ½ cawan serbuk penaik ke dalam mesin dan biarkan ia berputar. Pasti selepas ini mesin basuh anda akan berbau lebih segar dan wangi!

5. Langkah terakhir…

Jangan lupa, kawasan luar mesin basuh juga perlulah dibersihkan ya. Barulah mesin basuh nampak baru dan berkilat!

Gunakan kain mikrofiber untuk lap kawasan badan mesin. Jika anda masih belum berpuas hati dengan kebersihan mesin basuh, anda boleh lakukan langkah 1-3 sekali lagi.

Malas hendak basuh mesin berkali-kali? Kami ada beberapa tip untuk anda:

3 cara untuk pastikan mesin basuh kekal bersih:

Jangan biar baju yang telah dibasuh lama-lama di dalam mesin.
 Bakteria sukakan kawasan yang lembap.

Buka penutup untuk pastikan bahagian dalam mesin basuh kering
. Langkah ini penting untuk pastikan
bakteria dan kulat tidak merebak.

Jangan basuh terlalu banyak baju dalam satu-satu masa.
 Ia akan menyebabkan mesin basuh mudah rosak.

Hanya dengan modal sekitar RM10, anda dapat membersihkan mesin basuh anda dengan selamat tanpa bantuan profesional! Selepas mengetahui cara cuci mesin basuh automatik, bolehlah anda lakukannya dengan kerap selepas ini.


Cari Minyak Yang Lebih Sihat? Ini 5 Minyak Sayuran Sesuai Untuk Semua Peringkat Umur!

Minyak sayuran merupakan sejenis minyak yang jernih, berwarna kekuning-kuningan dan tidak mempunyai sebarang bau atau rasa. Selalunya, minyak sayur akan digunakan untuk memasak, menggoreng dan membuat kuah salad.

Hampir semua minyak yang berasal daripada tumbuhan, sama ada kekacang, bijirin, atau buah-buahan adalah di bawah kategori minyak sayuran.
Tetapi, minyak manakah yang sesuai untuk anda
? Ia mungkin bergantung kepada jenis masakan yang anda lakukan.

Setiap minyak mempunyai takat asap (
smoke point
) yang berbeza. Jika minyak tersebut digunakan melebihi takat asapnya, ia akan terbakar dan menjadi hangit. Malah, kandungan nutrien di dalam minyak tersebut juga akan musnah.

Ada banyak minyak sayuran yang boleh didapati di rak pusat membeli-belah. Namun, pasti ramai yang keliru dan masih tercari-cari minyak manakah yang terbaik untuk penggunaan harian.

Jadi, dalam artikel kali ini, kami akan bincangkan mengenai jenis-jenis minyak sayur serta manfaatnya terhadap kesihatan anda.

Untuk mendapatkan lebih banyak info berkenaan Pemakanan Sihat, anda boleh klik
di sini
.

5 jenis minyak sayur yang bermanfaat terhadap kesihatan

Dalam artikel di bawah, kami akan berkongsi informasi
mengenai 5 jenis minyak sayuran
 yang berkhasiat untuk tubuh kita. Antaranya:

1. Minyak zaitun, baik untuk kesihatan jantung

Pakar di seluruh dunia bersetuju bahawa
minyak yang paling sihat dan versatil ialah minyak zaitun
. Minyak kelapa dara atau
extra virgin olive oil
 juga merupakan antara minyak yang paling sihat, dengan kandungan
nutrisi yang terbaik untuk badan.

Namun, minyak ini mempunyai takat asap yang rendah. Jadi, ia tidak sesuai digunakan untuk tujuan menggoreng. Minyak zaitun boleh digunakan untuk menumis sayur di bawah suhu yang rendah.

Minyak zaitun juga mengandungi lemak sihat yang tinggi. Banyak kajian juga telah membuktikan bahawa pengambilan
extra virgin olive oil

sangat bermanfaat terhadap kesihatan jantung.

2. Minyak avokado, minyak sayur dengan kandungan vitamin E tertinggi

Selain minyak zaitun, minyak avokado juga merupakan
pilihan yang bijak bagi mereka yang inginkan sesuatu yang lebih sihat
. Berbeza dengan minyak zaitun, minyak avokado mempunyai takat asap yang lebih tinggi, menjadikannya lebih sesuai untuk menggoreng.

Malah, ia juga tidak mempunyai rasa tertentu. Jadi, minyak avokado tidak akan mengubah rasa makanan anda. Minyak avokado juga kaya dengan kedua-dua lemak tepu dan lemak tidak tepu. Kadar vitamin E di dalam minyak ini juga adalah antara yang tertinggi.

Walau bagaimanapun, minyak avokado selalunya dijual dengan harga yang lebih mahal di pasaran.

Baca juga:

Wow! Sebiji Avokado Sehari Dapat Elak Kolesterol Tinggi? Jom Cuba!

Ada 11 Kebaikan Avokado Untuk Wanita Hamil, Rugi Tak Amalkan!

3. Minyak matahari

Minyak bunga matahari sering dijual sebagai minyak sayuran yang sihat. Ia mengandungi banyak lemak tidak tepu yang sangat bermanfaat untuk kesihatan jantung. Rasanya juga tidak akan menenggelamkan masakan anda.

Bukan itu sahaja, minyak bunga matahari juga
kaya dengan vitamin E
. Sesudu minyak matahari mengandungi 28% keperluan vitamin E harian yang disyorkan.

Walau bagaimanapun, minyak matahari mengandungi
banyak asid lemak omega-6
 yang berpotensi menyebabkan keradangan. Oleh sebab itu, jangan ambil terlalu banyak minyak matahari. Ia juga mungkin tidak sesuai dijadikan minyak harian.

4. Minyak kanola, rendah kandungan lemak tepu

Minyak kanola dihasilkan daripada bunga biji sesawi (
rapeseed
) dan mengandungi banyak lemak mono tidak tepu. Jika dibandingkan dengan minyak sayuran lain, minyak kanola mempunyai
kandungan lemak tepu yang paling sedikit.

Takat asapnya juga tinggi. Jadi, minyak kanola boleh digunakan untuk menggoreng. Walau bagaimanapun, minyak ini selalunya diproses secara berlebihan sehingga ia kehilangan nutrisinya.

Sebagai alternatif, anda boleh beli minyak kanola yang tidak diproses atau ‘
cold-pressed
’, namun ia sukar untuk dijumpai dan mungkin memakan belanja yang banyak.

5. Jangan sangka minyak kelapa tidak sihat!

Berbeza dengan minyak lain,
minyak kelapa mempunyai tahap lemak tepu yang sangat tinggi.
 Oleh sebab itu, ramai yang menyangka minyak kelapa lebih banyak membawa mudarat daripada kebaikan terhadap kasihatan. Namun, pendapat ini mungkin tidak benar sama sekali!

Menurut
American Heart Association
, lemak tepu dari sumber yang sihat
mampu merendahkan kolesterol badan
 dan meningkatkan profil lemak seseorang. Malah, bukan semua jenis lemak tepu tidak baik untuk kesihatan.

Minyak sayur, apakah cara terbaik untuk menggunakannya?

Kebanyakan minyak sayuran mempunyai takat asap yang tinggi. Oleh sebab itu, ia sangat versatil dan boleh digunakan untuk menumis dan menggoreng tanpa meninggalkan rasa pahit atau ‘terbakar’ pada makanan.

Malah, disebabkan rasanya yang neutral, minyak sayur juga tidak akan menyebabkan makanan anda berubah rasa atau bau, terutamanya ketika anda menggunakannya untuk membuat sos salad, mayones atau sebagai minyak untuk membakar kek dan
muffin
.

Kebanyakan minyak sayuran kaya dengan pelbagai jenis nutrien. Namun, sebelum menggunakan sebarang minyak sayur, pastikan anda selidik dahulu cara untuk menggunakannya dengan betul!


Hati-Hati, Ini Antara 6 Punca Pendarahan Semasa Hamil

Pada trimester pertama, kebanyakan ibu mengandung akan mengalami pendarahan sewaktu hamil pada bahagian vagina dan ini merupakan perkara normal.

Namun, sekiranya pendarahan ini berlaku pada trimester kedua atau
trimester terakhir kehamilan
 mungkin ia menunjukkan bahawa anda mungkin mengalami komplikasi.

Baca lebih lanjut tentang Kehamilan
di sini.

Apakah punca pendarahan semasa hamil?

#1. Pendarahan implantasi

Keadaan ini merupakan punca utama berlakunya pendarahan pada vagina ketika awal kehamilan. Pendarahan implantasi berlaku akibat telur yang telah disenyawakan dengan
sperma tidak melekat dengan betul
pada lapisan rahim. Keadaan ini boleh terjadi sebelum anda dapat tahu bahawa anda hamil dan mungkin berlarutan sehingga beberapa hari.

#2. Infeksi

Keradangan pada rongga pelvis atau infeksi pada saluran air kencing boleh mengakibatkan pendarahan pada vagina. Selain itu, infeksi pada bahagian vagina seperti
bacterial vaginosis
atau
yeast infection
juga mampu menyebabkan pendarahan.

Ibu hamil yang melakukan
hubungan seks tanpa perlindungan
 akan berisiko mengalami pendarahan pada vagina yang berpunca daripada
sexually transmitted diseases
(STD) seperti herpes,
trichomoniasis
,
gonorrhea
, dan
chlamydia
. Kondisi ini juga akan menyebabkan ketidakselesaan pada vagina.

#3. Punca pendarahan sewaktu hamil – Aktiviti seksual

Seks semasa hamil adalah selamat dan tidak akan
menyebabkan keguguran
. Namun begitu, perbuatan ini akan mengakibatkan pendarahan.

Semasa sedang hamil, serviks wanita akan menjadi sensitif daripada biasa. Jika anda perasan berlakunya pendarahan pada vagina ketika melakukan hubungan seks, dapatkan rawatan perubatan dengan segera.

#4. Pemisahan plasenta

Pemisahan plasenta terjadi pada 12 minggu terakhir kehamilan. Sebelum
proses melahirkan
, pendarahan mungkin berlaku disebabkan oleh pemisahan plasenta daripada dinding uterus. Kondisi yang jarang berlaku ini terjadi hanya kepada 1 peratus daripada ibu hamil.

#5. Punca pendarahan sewaktu hamil – Bayi pramatang

Beberapa minggu sebelum tarikh melahirkan yang sepatutnya, mukus yang terdapat dalam badan anda akan mula keluar lantas menyebabkan pendarahan pada vagina. Jika keadaan ini berlaku lebih awal, anda disarankan untuk mendapatkan rawatan dengan segera.

#6. Keguguran

Keguguran kandungan akan mengakibatkan pendarahan. Walaubagaimanapun, pendarahan bukanlah satu petanda utama keguguran berlaku. Dalam kebanyakan kes, pendarahan pada vagina tidak menunjukkan atau membawa kepada keguguran kandungan.

Apakah yang perlu dilakukan?

Sekiranya anda mengalami keadaan ini, anda boleh tuala wanita untuk melihat kuantiti dan mengenalpasti jenis pendarahan vagina yang anda alami. Penggunaan tampon pula hanya akan menyebabkan darah tersumbat lalu memberi kesan negatif kepada serviks anda.

Jika anda mengalami pendarahan yang lebih banyak dan lebih kurang sama dengan darah yang keluar ketika datang haid, berhubung dengan doktor segera. Ini untuk memastikan pendarahan yang berlaku bukan disebabkan komplikasi seperti pendarahan implantasi atau kandungan luar rahim.


Tip Kesihatan Yang Boleh Kita Pelajari Dari Tun Dr Mahathir Bagi Menghadapi Ramadan

Tun Dr Mahathir adalah seorang negarawan yang disegani, baik di dalam negara mahupun di luar negara. Pernah menjadi Perdana Menteri Malaysia yang keempat, kini beliau dilantik pula menjadi Perdana Menteri Malaysia yang ketujuh menggantikan Dato Seri Najib Razak.

Apa yang mengejutkan ialah beliau kini sudah berumur 93 tahun dan beliau merupakan pemimpin negara yang tertua di dunia! Walaupun sudah berumur sebegitu tua, kadangkala kita susah untuk percaya. Mana tidaknya, beliau masih mampu bergerak ke sana sini dan berdiri setiap kali bercakap. Biasanya, orang berumur seperti ini sudah terlentang di atas katil.

Apakah rahsia beliau? Sempena Ramadan ini, mari kita lihat apa tip kesihatan yang boleh dipelajari dari Tun Dr Mahathir.

 Tidak menghisap rokok

Tun Dr Mahathir tidak pernah menghisap rokok. Terlalu banyak kesan buruk dari merokok. Kanser paru-paru dan penyakit pulmonari obstruktif kronik (COPD) adalah antara yang utama. Sebagai rekod, kanser paru-paru adalah 5 kanser paling kerap berlaku di Malaysia dan dalam kebanyakan kes, ia tidak dapat dirawat serta mempunyai prognosis yang buruk.

Ikutlah nasihat Perdana Menteri Malaysia ketujuh ini untuk tidak merokok. Jika anda memang seorang perokok, ambil peluang di bulan Ramadan ini untuk perlahan-lahan berhenti. Memang sangat susah untuk berhenti, tapi selagi mana langkah pertama tidak dimulakan, anda tidak akan berjaya.

 Tidak minum arak

Bagi orang Islam, minuman yang memabukkan adalah haram. Minuman ini juga telah terbukti mengakibatkan banyak masalah kesihatan terutamanya melibatkan hati termasuk sirosis hati.

 Makan secara sederhana

Kata beliau, “berhenti sebelum kenyang.”

Ini sebenarnya adalah nasihat yang sangat penting. Hippocrates pernah menyebut bahawa semua penyakit bermula dari perut. Walaupun kenyataan tersebut tidaklah sepenuhnya tepat, tetapi tidak dinafikan bahawa banyak penyakit yang disebabkan oleh gaya pemakanan. Diabetes, obesiti, tekanan darah tinggi dan penyakit jantung koronari, semuanya terkait dengan pemakanan. Oleh itu, bersederhanalah di bulan Ramadan ini. Latih diri untuk menahan keinginan untuk makan berlebihan.

Tun Dr Mahathir apabila mengulas berkenaan ini berkata, “Bila kita makan terlalu banyak maka perut kita akan menjadi lebih besar, bila perut kita lagi besar kita mesti makan banyak baru berasa kenyang. Satu hari (bila makanan) berasa amat sedap kita makan lebih daripada biasa dan perut (jadi lebih) besar lagi.”

“Semakin lama perut kita akan semakin besar, kita perlu makan banyak sebelum kita kenyang dan itu akan menyebabkan badan kita menjadi gemuk, berat, dan tidak sihat.”

 Dapatkan tidur yang cukup

Tidur ini seolah-olah butang
reset
bagi manusia. Tempoh yang cukup adalah berbeza-beza bagi setiap orang antara enam ke lapan jam, bergantung kepada gaya hidup masing-masing. Di bulan Ramadan, waktu tidur mungkin sedikit berubah. Kita perlu bangun awal pagi untuk bersahur dan di sebelah malamnya pula perlu menunaikan solat tarawih. Susun jadual anda sebaiknya agar anda masih boleh mendapatkan rehat yang cukup.

Ini adalah antara petua yang diberikan oleh Tun Dr Mahathir sebagai panduan kita, khususnya di bulan Ramadan sebagai permulaan untuk mengamalkan gaya hidup yang sihat.

Ujar beliau, “Pendek kata kalau kita amalkan cara hidup yang sihat, tidak mengguna rokok, terutama rokoklah dan arak, kita boleh sedikit sebanyak (mengurangkan risiko mendapat penyakit kronik), yang lain semua (penyakit) kurniaan Tuhanlah. Kita tak tahu.”


Mastektomi: Apa yang Diharapkan

Mastektomi (mastectomy) adalah istilah yang digunakan untuk membuang satu payudara, atau seluruh payudara, atau nodus limfa di bahagian ketiak. Operasi pembedahan ini bertujuan untuk mencegah penyebaran kanser.

Perbezaan jenis mastektomi

Modified radical mastectomy
: Jika tumor besar atau kanser telah merebak ke nodus limfa, pesakit akan dicadangkan dengan prosedur ini. Semasa pembedahan, pakar bedah membuang seluruh payudara, termasuk tisu payudara, areola, puting dan kebanyakan nod limfa ketiak.

Simple (total) mastectomy
: Satu kaedah mudah melibatkan pembuangan keseluruhan payudara, termasuk tisu payudara, areola, dan puting.

Skin-sparing mastectomy
: Jika tumor tidak besar dan pesakit ingin pembentukan semula payudara mereka, mastektomi jenis ini adalah pilihan yang baik. Pakar bedah mengeluarkan semua tisu payudara, puting, dan areola, tetapi bukan kulit payudara.

Nipple-sparing (subcutaneous) mastectomy
: Dengan kaedah ini, pesakit hanya kehilangan tisu payu dara. Kulit, puting, dan areola akan terhindar untuk pembentukan semula payudara sebaik sahaja selepas itu.

Sebelum prosedur

Mastektomi tanpa pembentukan semula biasanya mengambil masa satu hingga tiga jam. Berdasarkan keadaan kesihatan anda, anda boleh menghabiskan satu hari tambahan di hospital atau pulang ke rumah pada hari yang sama.

Pembedahan mastektomi dan penyusunan semula payudara yang kedua memerlukan lebih banyak masa untuk pembedahan, dan juga beberapa hari di hospital.

Dalam biopsi nodus sentinel, bahan radioaktif atau pewarna biru atau kedua-duanya akan disuntik ke dalam kawasan sekitar tumor atau kulit di atas tumor. Ini adalah untuk menentukan kedudukan nodus.

Semasa prosedur

Goresan elips dilakukan pada sekitar payudara anda. Tisu payudara dikeluarkan dahulu dan kemudian bahagian lain, berdasarkan prosedur anda.

Sekiranya anda menjalani pembentukan semula payudara pada masa yang sama dengan mastektomi, pakar bedah plastik akan menyelaras dengan pakar bedah payudara untuk bersedia pada masa pembedahan.

Dalam pembentukan semula payudara, pengembang tisu sementara diletakkan di belakang otot dinding dada untuk membentuk gumpalan payudara baru.

Sekiranya anda mempunyai terapi radiasi selepas pembedahan, pembedahan payudara akhir mesti dilakukan selepas terapi ini. Sebelum pembedahan, diingatkan untuk berbincangkan dengan ahli onkologi radiasi dan risiko terapi sinaran anda.

Akhirnya, goresan itu ditutup dengan jisim larut atau dikeluarkan. Anda mungkin juga mempunyai tiub plastik kecil untuk mengalirkan bendalir dari tempat payudara anda dikeluarkan.

Selepas prosedur

Anda akan dibawa ke bilik pemulihan

Tekanan darah, nadi dan pernafasan anda akan diperiksa dan diperhatikan

Memakai pembalut (bandage) di atas tapak pembedahan

Kawasan ketiak anda mungkin mengalami kesakitan, kebas, dan rasa ngilu.

Menerima arahan mengenai bagaimana untuk menjaga diri di rumah, apabila meneruskan pemakaian bra atau memakai prostesis payudara.

Diberi preskripsi untuk ubat sakit dan kemungkinan antibiotik


Tidur Malam Terganggu Angkara Gatal Ekzema? Cubalah 8 Cara Mudah Ini!

Ramai orang yang mengalaminya namun tidak tahu cara rawat ekzema sehingga ia mengganggu tidur malam angkara rasa gatal atau sakit melampau pada kulit ini.

Selain itu juga,
kondisi ini turut memberi masalah dari aspek luaran
 kerana ia akan menjejaskan penampilan kulit sama ada pada muka atau tubuh badan seluruhnya.

Jadi, adalah sangat penting untuk kalian tahu cara rawat ekzema bagi memastikan tidur malam kalian lebih lena. Bagaimana? Jom teruskan membaca artikel!

Apa maksud ekzema?

Untuk pengetahuan anda, ekzema adalah sejenis keadaan kesihatan di mana berlaku kerengsaan atau keradangan kulit pada muka dan tubuh badan individu.

Kondisi ini akan menyebabkan kulit berubah menjadi gatal, sakit, kering, merah, lembik serta bersisik sekali gus menyebabkan ketidakselesaan kepada penderita.

Terdapat beberapa jenis ekzema yang mungkin boleh terjadi
 kepada anda termasuklah:

Dermatitis atopik
– Ia berlaku sejak dari lahir lagi atas sebab yang tidak diketahui dan akan menyebabkan kulit timbul benjolan yang gatal serta sakit

Dermatitis kontak
– Ia berlaku akibat kulit tersentuh atau terkena bahan kimia pencetus ekzema, dan antara pencetus yang menyebabkannya adalah pakaian

Dermatitis seborrheic
– Ia berlaku secara kerap pada kulit kepala kerana kondisi ini biasa menyerang kawasan yang mempunyai banyak kelenjar minyak pada kulit

Kesemua jenis ekzema ini memang sukar untuk dibezakan namun tetap akan menyebabkan ketidakselesaan yang melampau dan mungkin mengganggu tidur waktu malam.

Apa punca ekzema?

Dalam kebanyakan kes, punca sebenar kondisi kulit ini terjadi adalah disebabkan oleh faktor genetik dan juga persekitaran di mana individu itu tinggal.

Majoriti penderita akan mengalami mutasi di dalam genetik lantas akan mengganggu proses ciptaan sejenis protein bernama filaggrin di dalam badan.

Protein inilah yang akan bertanggungjawab melindungi lapisan teratas pada kulit dan jika ia kurang atau tiada, bakteria akan lebih mudah memasuki kulit.

Kebanyakan
 orang akan mengalaminya ketika zaman bayi atau kanak-kanak
 namun akan berkurang apabila mereka menginjak umur 5 atau 6 tahun.

Walau bagaimanapun, masih ada kebarangkalian untuk pesakit ekzema mengalami masalah ini hingga dewasa dan ini sudah pasti akan mengganggu kehidupan seharian anda.

Ia akan mengganggu tidur malam anda?

Buat anda yang mungkin belum tahu, keadaan kesihatan kulit ini biasanya akan menyerang dan menjadi teruk pada waktu malam dan mengganggu waktu tidur anda.

Ada beberapa sebab kondisi ini makin menjadi-jadi pada waktu malam dan ia termasuklah:

Kitaran tidur dan bangun individu yang akan menyebabkan pertukaran suhu tubuh badan lantas menjejaskan kulit

Kecenderungan individu untuk lebih kuat menggaru kulit ketika sedang tidur yang akan memburukkan kondisi ini

Kelembapan kulit pada waktu siang hari ekoran penggunaan bahan kosmetik
 yang hilang kesan pada waktu malam

Sebenarnya, kebanyakan penderita ekzema tidak tahu bahawa kondisi ini makin buruk pada waktu malam kerana sedang lena diulit lena dan mimpi mereka.

Apa yang akan membuatkan mereka sedar adalah apabila mereka terjaga sahaja daripada tidur, kelihatan kulit muka dan tubuh badan yang rosak angkara ekzema.

Jadi, adalah sangat penting untuk anda tahu cara rawat ekzema pada waktu malam sebelum masuk tidur!

Bagaimana untuk elak & rawat?

Ada beberapa cara rawat ekzema agar ia tidak lagi akan menyerang dan menjadi teruk pada waktu malam yang anda boleh cuba termasuklah:

Mandi pada waktu malam
: Cara rawat ekzema yang pertama adalah memastikan kulit kekal terhidrasi dan terhindar daripada segala jangkitan mikroorganisme

Lembapkan kulit sebelum masuk tidur
: Cara rawat ekzema juga anda boleh guna pelembap berasaskan air atau minyak yang boleh dibeli di farmasi atau klinik

Lakukan terapi balutan lembapan
: Jika kulit cenderung kering pada waktu malam, cuba balutkan kawasan terjejas dengan balutan lembapan

Elakkan daripada guna fabrik yang kasar
: Anda perlu elak daripada guna cadar, selimut, sarung bantal atau pakaian yang kasar dan boleh menghakis kulit

Elakkan alergen sebelum masuk tidur
: Kebanyakan pesakit ekzema ada alergi jadi sila elak daripada segala jenis alergen sebelum tidur pada waktu malam

Gunakan sarung tangan sebelum masuk tidur
: Dengan cara ini, maka anda mungkin akan lebih sukar untuk menggaru kulit ketika sedang tidur

Potongkan kuku tangan sebelum masuk tidur
: Sama dengan cara di atas, ia juga mungkin akan membuat anda menggaru tanpa merengsakan kulit

Pastikan suhu bilik tidur sesuai
: Jika terlalu panas sehingga berpeluh, ia hanya akan membuat anda berasa lebih panas dan kulit berasa lebih gatal

Jika masalah kulit ini masih berlaku dan berulang, maka anda mungkin perlu mengambil ubatan antihistamin atau melatonin sebagai cara rawat ekzema pada waktu malam.

Paling penting, sila segera
berkonsultasi dan berkomunikasi dengan doktor untuk berbincang tentang kondisi ini
 agar tidur malam anda tidak lagi terganggu.


Paronikia, Masalah Pada Kuku Tangan & Kaki Yang Boleh Memudaratkan Jari?

Pernahkah anda mengalami
 jari kuku bengkak dan bernanah
tetapi tidak tahu kenapa? Ia mungkin angkara paronikia. Persoalannya, apa itu paronikia ? Jom baca artikel!

Untuk mendapatkan lebih banyak informasi tentang Kesihatan Kulit, anda boleh klik
di sini
.

Definisi

Apa itu
paronikia
?

Apa itu paronikia ialah
 infeksi kulit yang berlaku sekitar kuku
 tangan dan kuku kaki. Lipatan kuku yang terjangkit akan kelihatan bengkak, radang dan mungkin nyeri.

Ia mungkin disebabkan infeksi yis atau  jangkitan bakteria atau mungkin beberapa jenis fungi lain.

Apa itu paronikia boleh membentuk perlahan dan kekal lama atau muncul secara tiba-tiba dan bertahan sekitar satu atau dua hari.

Jika dibiar tanpa dirawat, ia boleh mengakibatkan infeksi serius atau mungkin juga
kehilangan sebahagian dari kuku anda
.

Apa risiko
paronikia
?

Di Amerika Syarikat, paronikia ialah
infeksi kuku paling biasa berlaku
, mewakili 35% daripada masalah ini.

Infeksi ini biasanya berlaku pada wanita berbanding lelaki, dengan nisbah wanita-lelaki sebanyak 3:1.
Ia boleh dihidapai oleh pesakit pada mana-mana peringkat usia.

Anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom

Apa simptom
paronikia

Apa simptom paronikia yang lazim adalah seperti di bawah:

Perubahan kuku. Contohnya,
 kuku kemerahan, bengkak, tanggal,
 berbentuk abnormal;

Merekah pada lipatan kuku atau trauma pada kuku;

Rasa menyengat dan nyeri pada kulit sekitar kuku;

Kulit sekitar kuku terasa lembap dn mungkin mengandungi mucus (cecairan);

Demam panas, menggigil dan rasa sakit yang umum;

Kesakitan pada sendi dan otot
.

Sekiranya tidak dirawat, jangkitan boleh merebak pada kulit lapisan tebal sekitar kuku (eponychium) untuk menanggalkan kuku.

Mungkin terdapat beberapa tanda yang tidak disenaraikan. Jika anda mempunyai sebarang persoalan tentang apa simptom paronikia, sila berjumpa dengan doktor anda.

Punca

Apa yang mengakibatkan
paronikia
?

Ada banyak punca jangkitan pada paronikia. Bagaimanapun, yang paling biasa adalah:

Jangkitan bakteria biasanya adalah sakit dan secara tiba-tiba

Jangkitan yis berkembang perlahan dan tidak menyebabkan mucus dalam kebanyakan kes

Lain-lain jenis virus dan fungi
 mungkin juga menyebabkan paronikia, tapi ianya tidak biasanya berlaku

Kadangkala apa itu paronikia boleh berlaku kerana kuku anda berada dalam persekitaran yang sesuai untuk menarik bakteria, contohnya:

Sekiranya anda sering meletakkan tangan pada air atau air sabun

Contohnya,
menggigit kuku
, potongan kuku yang kurang elok, kuku yang rosak atau berpenyakit atau lipatan kuku dan lain-lain lagi

Contohnya, anda menggunakan sarung tangan dalam jangka masa yang panjang atau kuku palsu

Faktor-faktor Risiko

Apakah yang meningkatkan saya kepada risiko
paronikia
?

Ada banyak faktor risiko bagi paronikia, contohnya:

Mereka yang menggigit kuku atau
mencabut kulit di sekitar kuku

Mereka yang sering menggunakan sarung tangan

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana
kondisi ini
 didiagnosis?

Doktor anda boleh mendiagnosis paronikia dengan melihat pada kuku yang dijangkiti.

Jika diperlukan, mereka akan mengarahkan ujian sampel seperti nanah atau cairan yang dikeluarkan
dari kuku yang dijangkiti
 untuk mencari punca infeksi bagi mencari rawatan yang terbaik.

Bagaimana kondisi ini
dirawat?

Jika anda mengalami paronikia yang sederhana, yang anda perlukan cumalah rawatan di rumah.

Anda boleh mencuba merendam tangan dalam air suam 2-3 kali sehari bagi mengurangkan bengkak dan kesakitan.

Ubat penahan sakit,
seperti paracetamol atau ibuprofen
, biasanya berfungsi dengan baik untuk melegakan apa-apa jenis kesakitan.

Selepas direndam, anda boleh menyapu krim antibiotik sekiranya
jangkitan anda disebabkan oleh bakteria
.

Sekiranya jangkitan anda membentuk mukus, doktor anda akan mula menyedut mukus terlebih dahulu kemudian memberi anda ubatan antibiotik untuk dibawa ke rumah.

Sebahagian dari
kuku mungkin perlu dibuang (dipotong)
.

Sekiranya anda mengalami paroniki fungal, pengamal kesihatan anda boleh memberi preskripsi ubatan tablet antifungal atau krim.

Pastikan tangan anda kering
 dan sapukan bahan pengering kulit sekiranya diperlukan.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas
paronikia
?

Gaya hidup dan kaedah pengubatan sampingan berikut mungkin membantu anda mengatasi paronikia:

Elakkan dari menggigit kuku

Elakkan pendedahan tangan kepada air yang terlalu lama

Sekiranya perlu bagi anda unuk bekerja dengan air, gunakan sarung tangan yang mempunyai lapisan kapas di bahagian dalam

Elakkan memakai sarung tangan atau kuku artifisial terlalu lama

Ambil berat mengenai kuku dan jari anda dengan sebaiknya

Sekiranya anda mempunyai sebarang pertanyaan tentang apa itu paronikia,
 sila berunding dengan doktor
 untuk memahami dengan lebih baik penyelesaian terbaik untuk anda.


Ini Baik Buruk 5 Jenis Suplemen Untuk Penghidap Diabetes, MESTI Rujuk Doktor Sebelum Ambil!

Sesetengah supplement kencing manis mungkin digunakan bagi tujuan mengawal tahap gula darah. Namun, ada beberapa perkara yang perlu diberi perhatian agar suplemen kencing manis ini tidak mengganggu keberkesanan ubat diabetes.

Ini kerana, terdapat beberapa jenis supplement kencing manis yang mungkin memberikan kesan yang sebaliknya kepada penghidap diabetes.

Mari baca apa yang kami sediakan mengenai pro dan kontra suplemen di bawah ini.

Untuk mendapatkan lebih banyak info tentang Kesihatan Jantung, sila dapatkannya
di sini.

Perkara pertama yang mesti buat jika mahu mengambil supplement kencing manis

Anda pesakit diabetes dan mahu mengambil suplemen tertentu? Nanti dulu.

Sebelum anda mengambil jenis-jenis suplemen kencing manis ini, perkara pertama yang perlu dilakukan adalah berjumpa dengan doktor anda.

Anda perlu menyatakan hasrat untuk mengambil suplemen kepada doktor yang merawat diabetes anda.

Ini kerana, sesetengah ubat-ubatan ini mungkin boleh mengganggu kesan ubat-ubatan diabetes yang telah diberikan kepada anda.

Oleh itu, perkara pertama yang perlu anda lakukan adalah mendapatkan khidmat nasihat doktor terlebih dahulu.

Jenis-jenis supplement kencing manis yang biasa diambil pesakit diabetes

Terdapat pelbagai suplemen dan juga persediaan herba yang biasa diambil oleh pesakit diabetes.

Namun, kami hanya nyatakan lima jenis suplemen yang paling kerap digunakan oleh penghidap diabetes.

Berikut merupakan lima jenis suplemen kencing manis yang biasa diambil oleh penghidap diabetes jenis 2:

Supplement kencing manis 1: Kromium

Kromium dikatakan mampu mengawal dan mengurangkan paras gula darah.

Jenis mineral surih (
trace mineral
) ini boleh didapati secara semula jadi daripada sumber makanan harian seperti ikan,
daging dan sayur-sayuran.

Dalam bentuk suplemen kencing manis, ia dijual dengan nama seperti
chromium nicotinate
,
chromium picolinate
 dan
chromium chloride
.

Penghidap diabetes mungkin boleh menurunkan paras glukosa semasa puasa, memperbaiki toleransi glukosa selain
menurunkan kadar kolesterol melalui pengambilan kromium.

Beberapa kajian ada menunjukkan bahawa, suplemen kromium ini mampu meningkatkan toleransi glukosa yang memberikan manfaat kepada kedua-dua penghidap diabetes jenis 1 dan juga jenis 2.

Baca juga:

Ada Makanan Tertentu Anak Diabetes Jenis 1 Kena Ikut? Ini 7 Contoh Menu Sesuai!

25 Senarai Makanan Untuk Penderita Diabetes Jenis 1! (15 Perlu Elak & 10 Perlu Ambil)

Suplemen kencing manis 2: Magnesium

Magnesium merupakan mineral yang sangat penting untuk kesihatan tulang, otot,
tekanan darah dan juga kesihatan jantung.

Untuk pengetahuan anda, pesakit diabetes cenderung untuk mengalami kekurangan kadar magnesium dalam tubuh badan.

Ini boleh menyebabkan kurangnya penghasilan insulin dalam tubuh.

Kajian telah membuktikan bahawa paras magnesium yang rendah boleh mempengaruhi kawalan gula darah bagi pesakit diabetes jenis 2.

Sekiranya ujian darah menunjukkan tahap magnesium yang rendah, maka pesakit diabetes mungkin akan diberikan dengan suplemen magnesium.

Selain itu, penggunaan suplemen kencing manis ini juga mungkin boleh mengurangkan dos insulin.

Namun, penggunaan magnesium secara berlebihan boleh menyebabkan cirit-birit.

Supplement kencing manis 3: Asid lemak omega-3

Asid lemak omega-3 sangat dikenali dengan manfaatnya terhadap kesihatan jantung.

Bukan itu sahaja, ia turut memberikan faedah terhadap paras kolesterol dalam tubuh badan kita.

Kajian pada tahun 2015 mendapati, asid lemak omega-3 membantu merendahkan paras trigliserida dalam tubuh dan tidak menjejaskan paras gula darah.

Selain itu, ada juga kajian yang menunjukkan bahawa, asid lemak omega-3 mampu untuk meningkatkan paras kolesterol baik dalam kalangan penghidap diabetes.

Namun pesakit diabetes juga perlu berhati-hati kerana suplemen minyak ikan ini boleh menjejaskan keberkesanan ubat tekanan darah dan ubat pencair darah.

Suplemen kencing manis 4: Asid alfa-lipoik (ALA)

Asid alfa-lipoik atau ALA bertindak sebagai antioksidan di mana ia melindungi sel daripada mengalami kerosakan disebabkan oleh radikal bebas.

Penghidap diabetes mengambil supplement kencing manis ini bagi membantu tubuh badan
menggunakan insulin dengan lebih berkesan.

Selain itu, ia juga digunakan bagi merawat masalah neuropati atau saraf dan mengurangkan kesakitan akibat kerosakan daripada radikal bebas dalam kalangan pesakit diabetes.

Ada beberapa kes di mana ALA mungkin boleh
merendahkan paras gula darah secara berlebihan.

Oleh sebab itu, anda perlu memantau paras gula darah sekiranya anda mengambil suplemen ini.

Supplement kencing manis 5: Biotin

Biotin ialah salah satu daripada
vitamin B kompleks
 yang juga dikenali sebagai vitamin H.

Biotin berfungsi secara bersama dengan insulin dalam tubuh badan selain meningkatkan aktiviti enzim glukokinase.

Glukokinase sangat penting bagi fungsi tubuh manusia yang normal.

Namun bagi penghidap diabetes, kandungan glukokinase ini mungkin berada pada paras yang sangat rendah.

Oleh itu, suplemen biotin boleh membantu pesakit diabetes untuk meningkatkan aktiviti glukokinase ini.

Kesimpulan

Walaupun setiap suplemen yang dinyatakan ini mempunyai kebaikannya yang tersendiri kepada pesakit diabetes, namun anda tidak boleh mengambilnya dengan sesuka hati.

Anda perlu mendapatkan nasihat doktor perubatan terlebih dahulu sebelum mengambil sebarang suplemen tambahan.

Ini untuk mengelakkan sebarang kesan negatif yang mungkin boleh berlaku kepada tubuh badan anda.

Tambahan pula, sesetengah suplemen ini juga mungkin boleh mengganggu keberkesanan ubat-ubatan diabetes yang sedang anda ambil.


Sedihnya Hati Ibu, Bila Anak Lebihkan Ayah

“Sayang, jom ibu dukung” ujar Lia kepada anaknya Zara. “Tak nak, Zara nak ayah yang dukung!”, jawab si anak. Aduh, sedihnya hati ibu bila menerima jawapan sebegitu. Bagaikan tamparan padu hinggap ke wajah.

Fahami situasi

Mesti terkedu dan kecewa jika berdepan dengan situasi di atas, bukan? Keadaan itu merujuk kepada istilah
child prefers one parent
atau
playing favourite
 di dalam konsep keibubapaan. Di mana anak lebih memilih untuk bersama dan rapat dengan salah seorang, sama ada ibu atau ayah sahaja.

“Anak tak suka aku ke?”,  mesti akan timbul persoalan sebegini apabila di-
reject
oleh anak. Walau bagaimanapun, ibu atau ayah yang mengalami situasi ini, tidak perlu mengambil hati dengan apa yang berlaku. Ketahuilah ia adalah satu perkara normal yang berlaku kepada ibu bapa lain di luar sana.

Playing favourite

Apabila berlaku
playing favourite
, ia sebenarnya adalah satu petanda sihat dan positif terhadap perkembangan emosi dan kognitif si manja anda. Ini bermakna dia sedang meneroka kebebasan dalam perhubungan serta mempertingkatkan kemahiran untuk membuat pilihan berdasarkan apa yang diingininya. Menguasai kemahiran ini bererti anak anda akan dapat membesar menjadi individu yang lebih berdikari.

Di samping itu, jika permata hati anda lebih memilih si ayah (atau ibu) berbanding anda, ini bermakna dia berasa selamat dengan anda dan yakin bahawa walaupun dia meluangkan masa lebih banyak bersama ayahnya (atau ibu), anda akan tetap menyayangi dan sentiasa ada buat dirinya.

Selain itu, keadaan ini juga berlaku apabila si manja menyedari bahawa mereka akan mendapat lebih perhatian jika bersama salah seorang ibu atau ayah dalam satu-satu masa. Ini logik, bukan? Rasa sebagai individu dewasa pun, sudah tentu kita mahukan perhatian apabila bersama seseorang.

Ubati hati ibu

Walau apa pun, sedikit sebanyak jika anda bukan
favourite
 si manja, sudah tentu akan terasa juga. Ya lah, penat mengandung 9 bulan, si ayah juga yang dipilih, sedihnya hati ibu. Jadi berikut Hello Doktor kongsikan beberapa tip yang boleh anda cuba. Moga-moga tidak wujud lagi istilah ‘pilih kasih’ pada si manja anda.

 Bertenang

Perkara paling penting untuk mengubati hati ibu adalah untuk kekal bertenang dan jangan membiarkan situasi itu menjejaskan anda.
Yes!
Melakukan tidak semudah untuk melafazkannya. Tetapi anda harus sedar, bahawa ia adalah satu fasa yang bagus untuk perkembangan si manja. bersabar , okay?

 Rutin baru

Cuba anda lihat rutin harian si manja. Biasanya situasi pilih kasih ini berlaku apabila si kecil lebih banyak menghabiskan masa dengan salah seorang ibu atau ayah. Jadi mungkin anda boleh cuba mengubah rutin harian. Jangan terlalu drastik, lakukan secara perlahan-lahan. Mungkin anda boleh mulakan rutin baru seperti menyediakan sarapan pagi di hujung minggu bersama.

 Menyertai si anak

Menurut seorang profesor klinik psikiatri kanak-kanak dan kejururawatan di Yale Child Study Center and School of Medicine, di New Haven, Connecticut, Dr Kyle Pruett, “Ketika si comel bermain, cuba untuk meluangkan masa untuk melihat mereka bermain. Kemudian tanyakan sama ada anda boleh turut sama bermain.”

Peluang untuk anda menyertainya bermain akan ada jika anda duduk di lantai bersamanya dan mengikuti arahannya ketika bermain. Jadi mungkin anda boleh mencubanya.

 Kerjasama

Ketika sedang melakukan tugasan rumah seperti menyapu sampah atau menyiram pokok, cuba untuk mengajak si kecil melakukan bersama anda.

 Masa bersama

Wujudkan satu tempoh waktu secara berkala untuk melakukan satu aktiviti menyeronokkan buat seisi keluarga.
It does not need to be fancy
. Sekadar meluangkan masa membaca buku cerita pun sudah mencukupi.

Terus menyayanginya

Jika masih tidak berjaya memenangi hati si manja, bersabarlah. Ia bukanlah kayu ukuran yang boleh menilai rasa sayangnya kepada anda. Keadaan ini biasanya hanyalah untuk sementara sahaja.

Walau apa pun, pastikan anda terus mengasihi dan menyayanginya. Hindari daripada melepaskan rasa tidak dihargai itu dengan memarahi si kecil, ini hanya akan memburukkan lagi keadaan. Jangan mengalah!

Anda mungkin berminat untuk membaca artikel:

Ibu, Jika Nak Anak Dengar Cakap, Jangan Tinggikan Nada Suara – Kajian

Alamak! Sikap Ibu Bapa Boleh Jadi Punca Wujud Anxiety Pada Anak?

Ibu Bapa Perlu Bijak Dalam Menangani Sindrom Anak Sulung!


Baby Nanas Viral Semula, KKM Minta Orang Ramai Hati-Hati Kandungan Siklamat Dalam Buah!

Pernahkah anda makan baby nenas yang comel-comel itu? Tahukah anda bahawa nanas mini Thailand ini sebenarnya menjadi antara makanan import yang masih di bawah pemantauan Kementerian Kesihatan Malaysia (KKM)? Apa sebabnya? Ini yang anda kena tahu sebelum membeli nanas mini Thailand.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Baby nenas viral semula, KKM beri amaran

Baru-baru ini, muncul kembali isu viral berkenaan
nanas kecil manis
 yang didakwa mengandungi bahan pemanis siklamat.

Sejurus isu terbabit kembali tular, pihak KKM memberikan respons berkenaan buah nanas tersebut.

Menurut KKM,
buah nanas
 kecil ini pernah viral beberapa kali iaitu pada tahun 2017 dan juga 2019.

Bahagian Keselamatan dan Kualiti Makanan (BKKM), Kementerian Kesihatan Malaysia telah menjalankan pemantauan buah ini sejak tahun 2017 sehinggalah sekarang.

Berdasarkan pemeriksaan Tahan, Uji dan Lepas (TUL) yang dijalankan oleh BKKM ke atas baby nenas yang telah dikupas, 11 daripada 115 sampel telah dikesan mengandungi
bahan pemanis
 tanpa zat siklamat.

Denda sebanyak RM8,500 juga telah dikenakan bagi kes-kes ini.

Menurut KKM, siklamat tidak dibenarkan untuk ditambah dalam
buah-buahan segar
 termasuklah yang sedia dimakan atau yang telah dikupas.

Jika ia dilakukan oleh peniaga, maka mereka telah melanggar Peraturan-Peraturan Makanan 1985.

KKM meminta agar pengguna sentiasa berhubung dengan Pejabat Kesihatan Daerah atau Jabatan Kesihatan Negeri jika ragu-ragu dengan buah nanas mini yang mereka beli.

Isu baby nanas ‘Dragon King’ pernah viral sebelum ini

Kes nanas kecil yang manis ini sememangnya pernah tular pada tahun-tahun sebelum ini.

Jenama nanas ‘Dragon King’ pernah ditularkan dalam media sosial pada tahun 2017 kerana dikatakan mengandungi bahan
pemanis
 tiruan siklamat.

 Namun pada ketika itu, Ketua Pengarah Kesihatan Datuk Dr Noor Hisham Abdullah memaklumkan bahawa jenama
nenas Siam
 tersebut tidak diimport masuk untuk pasaran Malaysia.

Apa itu siklamat dalam baby nenas?

Bercakap mengenai siklamat, ramai yang mungkin masih tidak jelas apakah sebenarnya siklamat ini.

Siklamat atau dalam bahasa Inggerisnya
cyclamate
, merupakan sejenis bahan
pemanis tiruan
 yang mempunyai tahap kemanisan antara 30 hingga 50 kali ganda berbanding gula biasa.

Ia mula ditemukan pada tahun 1937 dan banyak digunakan oleh mereka yang ingin menurunkan
berat badan
 atau mengawal
kencing manis
. Ini kerana ia
rendah kalori
 berbanding jenis gula lain.

Walau bagaimanapun, disebabkan kebimbangan mengenai kesannya terhadap kesihatan, ia telah diharamkan di Amerika Syarikat dan juga beberapa negara lain.

Namun, ada juga beberapa negara yang kembali membenarkan penggunaannya.

Berdasarkan kenyataan pihak KKM,
siklamat
 banyak ditambah dalam beberapa jenis makanan tertentu
seperti kek
, produk bakeri, jem, jeli dan juga produk-produk penghasilan daripada
coklat
.

Ia juga ditambah pada buah-buahan segar seperti baby nenas yang viral ini untuk memberikan rasa manis yang menyelerakan apabila dimakan.

Siklamat mungkin tingkatkan risiko kanser

Terdapat beberapa kajian yang menyatakan mengenai risiko dan kesan sampingan pengambilan siklamat ini. Antaranya ialah berkenaan dengan
risiko kanser
.

Kajian awal pada tahun 1970-an mengaitkan penggunaan pemanis tiruan yang mengandungi campuran siklamat dan sakarin, dengan peningkatan risiko kanser pundi kencing dalam haiwan makmal.

Kajian awal lain juga menunjukkan bahawa bakteria dalam usus boleh menukarkan siklamat kepada sikloheksamina, iaitu sejenis karsinogen.

Walau bagaimanapun, kajian susulan telah mencadangkan bahawa tiada bukti siklamat menyebabkan kanser atau meningkatkan risiko bahan lain yang boleh menyebabkan kanser.

Kajian lanjut juga telah menunjukkan bahawa, siklamat tidak menyebabkan peningkatan risiko
kanser pundi kencing
 pada manusia walaupun ia menunjukkan hasil yang berbeza pada tikus makmal sebelum ini.

Jangan langgar Akta Makanan 1983

Buat para peniaga di Malaysia, tidak kira apa jenis buah-buahan dan makanan lain yang diniagakan, anda tidak boleh menambahkan siklamat pada buah dan makanan tersebut.

 I
ni kerana, ia jelas melanggar Seksyen 13(B), Akta Makanan 1983 yang melarang penyediaan atau menjual sebarang jenis makanan yang telah dicampur dengan bahan tambahan larangan di bawah akta tersebut atau peraturan-peraturan di bawahnya.

Jika anda ditangkap dan disabitkan kesalahan di bawah akta tersebut, anda boleh didenda tidak lebih daripada RM20,000 atau penjara tidak lebih 5 tahun atau kedua-duanya sekali.

Oleh itu, menjadi tanggungjawab penjual dan peniaga untuk berniaga secara jujur tanpa merisikokan tahap kesihatan pelanggan.

Bagi pembeli pula, sila bertanya dan buat aduan kepada Pejabat Kesihatan Daerah terdekat jika anda berasa sangsi dengan buah baby nenas yang anda makan.


Mengapa Kanak-kanak Perlukan Kalsium?

Peranan kalsium dalam kesihatan dan perkembangan kanak-kanak

Di alam kanak-kanak dan juga remaja, tubuh badan menggunakan mineral kalsium untuk membina tulang yang kuat. Kalsium tulang bermula untuk mengurangkan masalah tulang semasa awal alam kedewasaan, di mana masalah ini berlaku seiring dengan peningkatan usia, terutamanya dalam kalangan wanita.

Kalsium memainkan bahagian penting dalam memastikan otot dan saraf bekerja dengan baik, dan dalam melepaskan hormon dan enzim. Jika paras kalsium darah adalah rendah, tubuh akan mengambil kalsium daripada tulang untuk membantu fungsi-fungsi yang dinyatakan tadi.

Kekurangan kalsium

Remaja, khususnya perempuan, yang tidak mengambil nutrien yang baik untuk membina tulang dalam dietnya, adalah berisiko besar untuk mendapat penyakit tulang osteoporosis. Ini sekali gus meningkatkan risiko retakan daripada tulang yang tidak kuat.

Bayi dan anak kecil yang tidak mendapat cukup kalsium dan vitamin D (yang membantu dalam penyerapan kalsium) adalah berisiko tinggi mendapat riket. Riket ialah gangguan tulang lembut yang menyebabkan pembengkokan kaki yang teruk, tumbesaran yang kurang baik, dan ada kalanya membuatkan otot sakit dan lemah.

Berapa banyak kalsium yang anak saya perlukan?

Umur 1 hingga 3 tahun: 700 miligram (mg) setiap hari

Umur 4 hingga 8 tahun: 1,000 mg setiap hari

Anak anda tidak semestinya perlu mengambil jumlah kalsium yang disarankan setiap hari. Sebaliknya, anda berikan pada anak anda jumlah tersebut sebagai purata untuk beberapa hari atau seminggu.

Sumber  kalsium

Produk tenusu seperti susu, yogurt, dan keju adalah beberapa contoh sumber kalsium terbaik. Namun, anda juga boleh menemui kalsium dalam beberapa jenis makanan lain. Berikut adalah makanan kaya kalsium yang boleh diberikan kepada kanak-kanak:

1/4 cawan tauhu mentah berlengkapkan kalsium sulfat: 217 mg

1/2 cawan yogurt kosong: 207 mg

1/2 cawan yogurt buah: 122 hingga 192 mg

1/2 cawan jus oren yang diperkuat dengan kalsium: 133 hingga 250 mg

1/4 cawan keju ricotta: 167 mg

1/2 cawan susu milk: 150 mg

1/2 cawan susu coklat: 144 mg

1/2 cawan yogurt vanila beku, dihidangkan lembut: 102 mg

1/2 auns keju cheddar: 102 mg

1 keping roti gandum penuh: 24 mg

1/2 auns keju mozzarella: 103 mg

1/4 cawan kailan: 66 mg

1/4 cawan puding homemade: 76 mg

1 sudu besar tahini (mentega bijan): 64 mg

1/4 cawan sayuran turnip: 50 mg

1/4 cawan bayam yang dimasak: 60 mg

1/2 cawan bijirin yang diperkuat dengan kalsium (sedia untuk dimakan): 51 mg

1/2 cawan minuman kacang soya yang diperkuat dengan kalsium: 40 hingga 250 mg

Jumlah kalsium dalam setiap makanan adalah berbeza, ada kalanya bergantung mengikut jenama, saiz buah atau sayuran, dan juga lain-lain. Kanak-kanak mungkin makan lebih atau kurang berbanding jumlah yang dinyatakan, bergantung kepada umur dan selera mereka. Jadi, anggarkan kandungan nutrien tersebut sewajarnya.

Kandungan kalsium tidak terjejas oleh lemak, tetapi lemak pemakanan dalam produk tenusu memainkan peranan penting dalam perkembangan anak anda. Kanak-kanak yang berusia 2 tahun ke bawah perlu mendapatkan separuh kalori mereka daripada lemak untuk pertumbuhan sihat dan perkembangan otak. Oleh itu, kanak-kanak perlu makan hanya produk tenusu penuh lemak. Akan tetapi, jika doktor anda menasihati sebaliknya, kanak-kanak yang berusia lebih 2 tahun perlu mendapat kurang kalori daripada lemak, jadi mereka perlu makan produk tenusu rendah-lemak atau tanpa lemak untuk mengekalkan berat yang sihat.

Apa yang anda mungkin tidak tahu mengenai kalsium

Paras kalsium yang amat tinggi dalam darah selalunya disebabkan oleh keadaan kesihatan yang ada pada seseorang, berbanding disebabkan oleh pengambilan terlalu banyak kalsium dalam makanan dan juga suplemen.

Suplemen kalsium, sebaliknya, boleh juga menyebabkan masalah. Contohnya, pengambilan suplemen kalsium berlebihan dikaitkan dengan risiko tinggi mendapat batu karang.

Beberapa langkah berwaspada yang boleh anda lakukan: Jika anak anda kuat minum susu, pastikan dia tidak mendaat terlalu banyak kalori tambahan daripada susu sahaja, atau nanti dia akan berasa kenyang kerana minum susu dan kemudiannya tiada selera untuk makan makanan berkhasiat lain. Selain itu, pengambilan kalsium yang terlalu banyak juga boleh menyebabkan sembelit.

Anda disarankan untuk mendorong kanak-kanak melakukan aktiviti fizikal dan senaman dengan kerap, yang merupakan tabiat yang amat penting untuk kesihatan tulang. Senaman yang melibatkan berat seperti lompat tali, berlari, dan berjalan juga boleh membantu mendapatkan dan mengekalkan tulang yang kuat.


Gangguan Neurokognitif

Apa itu gangguan neurokognitif?

Gangguan neurokognitif merujuk kepada sebilangan gangguan yang boleh menjejaskan fungsi kognitif seseorang. Tahap penyakit adalah daripada kes kurang serius seperti kelemahan kognitif ringan (MCI), sehinggalah kepada keadaan yang menghilangkan upaya iaitu gangguan neurokognitif utama, yang juga dikenali sebagai demensia.

Masalah neurokognitif mempengaruhi fungsi seperti:

Memori

Perhatian

Bahasa

Pertimbangan (seperti kawalan gerak hati; membuat keputusan)

Belajar (mengekalkan maklumat baharu)

Rajah 1: Fungsi kognitif berbeza yang terjejas akibat kerosakan kognitif.

Fakta tentang masalah neurokognitif

Sesetengah penyakit dialami kerana gangguan seperti ketumbuhan, jangkitan atau sebab-sebab genetik. Yang lain pula mungkin disebabkan oleh kecederaan otak

Seseorang menghadapi risiko lebih tinggi mengalami masalah neurokognitif jika mereka berusia lebih 60 tahun, mengalami masalah penyalahgunaan bahan atau bermain sukan yang berkemungkinan mengalami trauma kepala seperti ragbi (menurut Sindrom Otak Organik, Healthline)

Tiada penawar bagi gangguan kognitif yang timbul daripada masalah perubatan kekal; bagaimanapun kesannya boleh diperlahankan menerusi rawatan rehabilitasi

Bagaimanakah masalah neurokognitif boleh dikenal pasti?

Terdapat pelbagai gejala kelemahan kognitif. Selain daripada faktor yang jelas seperti masalah daya ingatan dan perhatian, gejala kadangkala boleh muncul dalam bentuk tingkah laku berasaskan gerak hati, kemurungan, kegelisahan dan sikap tidak peduli.

Ini menimbulkan persoalan penting: jika masalah ini begitu berbeza cirinya dan sukar dikenal pasti, bagaimana seseorang boleh tahu jika mereka mengalami masalah kognitif?

Oleh kerana gejala gangguan neurokognitif kadangkala tidak begitu jelas, terdapat ujian yang boleh menentukan sama ada individu mengalami ciri neurokognitif yang tidak normal.

Diagnosis gangguan neurologi:

Pengimejan otak: imbasan CT kranium dan MRI

Elektroensefalogram (EEG): Mengukur aktiviti elektrik otak

Penilaian: Ujian Penilaian Kognitif Montreal (yang mana Presiden Donald Trump lulus ujian tersebut, mengejutkan para pengkritiknya)

Penilaian: Ujian melukis jam

Rajah 2 Pakar klinikal menggunakan ujian mudah untuk menentukan keperluan pesakit menjalani pemeriksaan kognitif: Dengan meminta mereka melukis jam yang menunjukkan waktu tertentu.

Apa yang boleh dilakukan untuk menangani gangguan neurologi?

Tahap kesedaran orang ramai terhadap rehabilitasi kognitif masih rendah. Begitu juga teknik yang boleh dan patut digunakan untuk menangani masalah tersebut. Rehabilitasi kognitif menjadi penentu dalam usaha merawat sebarang keabnormalan berhubung dengan fungsi otak.

Gangguan kognitif seperti masalah daya ingatan mungkin disebabkan oleh gangguan perubatan, ataupun boleh berlaku kerana kecederaan otak. Kunci kepada usaha menjamin kesejahteraan kognitif ialah:

Mengetahui gejala yang perlu dipantau

Mengetahui penilaian yang perlu dilaksanakan

Mendapatkan rawatan rehabilitasi seawal yang mungkin


4 Tip Pastikan Dapur Anda Selamat

Kebanyakan dapur dianggap sebagai ruang pusat keluarga. Ia adalah tempat untuk pelbagai aktiviti hubungan kekeluargaan seperti memasak atau makan. Walau bagaimanapun, dengan pelbagai peralatan mendatangkan potensi bahaya yang boleh menyebabkan kesan buruk, terutamanya bagi keluarga yang mempunyai anak kecil. Berikut adalah empat petua selamat untuk menjaga dapur anda sebagai tempat yang selamat.

Simpan dengan selamat

Jauhkan peralatan berbahaya daripada jangkauan kanak-kanak. Simpan semua kaca atau semua objek tajam di dalam kabinet atau laci yang dikunci. Sekiranya bayi anda boleh membuka kunci keselamatan, pertimbangkan cara lain untuk menyimpan barang-barang berbahaya.

Simpan semua produk pembersihan di tempat yang selamat, dan elakkan meletakkannya dalam botol air bekas makanan. Anak-anak anda mungkin secara tidak sengaja meminumnya.

Alihkan kabinet atau almari jauh daripada dapur bagi menyimpan barangan untuk anak anda dan membolehkan mereka bermain dengan selamat. ini termasuk peralatan ringan seperti kayu atau plastik seperti sudu, cawan dan lain-lain. Berikan kejutan untuk anak anda dengan menukarkan kandungannya sesekali.

Simpan semua makanan ringan dari dapur, walaupun ia sejuk. Ini untuk melatih kebiasaan anak anda untuk tidak menghampiri dapur.

Jika boleh, biarkan anak-anak anda keluar dari dapur dengan halangan atau pintu keselamatan. Pastikan anda masih boleh melihatnya semasa anda berada di dapur.

Masak dengan selamat

Jangan letakkan apa-apa di tepi kaunter atau meja. Elakkan menggunakan pelapik/alas meja. Kanak-kanak kecil mungkin cuba untuk menariknya dan menyebabkan semua benda dan makanan panas terjatuh pada mereka.

Jangan rapatkan atau menggantung perkakas berwayar di kaunter atau meja. Bayi anda mungkin akan tertarik untuk menarik wayar tersebut. Gunakan penutup saluran elektrik jika tidak digunakan atau cabut untuk memastikannya selamat.

Pemegang periuk juga boleh menarik perhatian kanak-kanak ketika anda sedang memasak atau sebaliknya. Pastikan anak anda bermain dengan barangan permainannya.

Matikan semua peralatan sebaik sahaja anda selesai menggunakan peralatan memasak dan pastikan pintu ketuhar sentiasa tertutup.

Bermain dengan selamat

Jika anak anda tidak perlukan bantuan, biarkan mereka dibawah permerhatian anda. berikan mereka tugasa yang bersesuaian dengan umur dan lihat perkembangannya.

Benarkan anak-anak anda menggunakan peralatan yang kurang berbahaya terlebih dahulu jika mereka mahu belajar memasak. Biarkan anak anda terbiasa dengan peralatan bukan elektrik terlebih dahulu, sebelum beralih ke peralatan elektrik. Biarkan juga mereka kadang-kadang dengan perkakas plastik atau logam sebelum beralih ke barangan kaca.

Tunjukkan langkah keselamatan berjaga-jaga kepada anak-anak anda.  Anda perlu ingat bahawa anak-anak akan meniru apa yang mereka perhatikan. Ikat rambut panjang anda, lipatkan lengan panjang anda. Gunakan sarung tangan semasa mengendalikan makanan panas. Berhati-hati apabila menggunakan pisau.

Arahan keselamatan

Mula memberitahu anak anda mengenai potensi bahaya di dapur. Beritahu mereka ini bukan “taman permainan”. Tunjukkan apa yang panas atau tajam. Walaupun mereka mungkin tidak faham sepenuhnya, mereka akan mula lebih berhati-hati apabila memasuki dapur.

Dapur adalah tempat yang menyeronokkan untuk hubungan kekeluargaan dan untuk kanak-kanak belajar kemahiran baru. Walau bagaimanapun, ia adalah tempat yang mempunyai pelbagai bahaya yang berpotensi, terutamanya untuk kanak-kanak kecil. Ambil langkah berjaga-jaga tambahan apabila anda dan anak anda sentiasa berada di dapur.


Elak 3 Cara Karut Besarkan 'Anu' Lelaki SEBAB Ada Kaedah Yang Lebih Selamat Di Sini!

Lelaki suka membesar-besarkan setiap perkara tentang diri sendiri apabila berbicara dengan orang lain termasuklah bahagian kemaluan mereka. Dalam masa sama, mereka secara diam-diam akan mencuba pelbagai cara besarkan
zakar
 semata-mata untuk bermegah dengan pasangan atau kaum kerabat mereka.

Persoalannya, adakah semua cara itu berkesan?

Untuk mendapatkan lebih banyak info tentang Kesihatan Lelaki, sila dapatkannya
di sini.

Saiz zakar yang normal

Sebenarnya tiada sebarang ukuran yang boleh menentukan sama ada
saiz zakar anda adalah normal, kecil atau besar
.

Ini kerana manusia lahir dalam pelbagai bangsa, kaum dan etnik yang berbeza-beza. Disebabkan itu, fizikal secara semula jadi setiap manusia adalah berlainan termasuk saiz zakar mereka.

Jadi, anda tidak perlu terlalu gusar mengenai perkara ini sehingga sanggup mencuba pelbagai cara besarkan zakar anda.

Pun begitu, ada satu garis panduan tentang cara untuk besarkan zakar yang mungkin anda boleh ikuti. Menurut kajian, zakar yang bersaiz normal adalah berukuran sekitar 5 inci (13 sentimeter) apabila mengalami
ereksi
.

Jika ia lebih panjang, maka saiz zakar anda boleh dikategorikan sebagai besar.

Jika ukuran saiz zakar anda hanya 3 inci (7.5 sentimeter) apabila mengalami ereksi, maka saiz zakar anda boleh dikategorikan sebagai kecil, juga dikenali sebagai sebuah kondisi yang dinamakan
mikropenis
.

Lambakan produk besarkan zakar di pasaran

Terdapat banyak produk yang dikatakan sebagai cara besarkan zakar yang sangat berkesan. Tidak percaya?

Anda boleh cuba layari
internet
 dan lihat sahaja
pop-up
yang muncul di segenap skrin gajet anda!
Selain itu, ada juga metode lain dalam cara membesarkan zakar iaitu pengamalan senaman atau
pembedahan kosmetik
.

Ya, ia mungkin boleh meningkatkan kepanjangan dan kelebaran bahagian kemaluan anda. Namun, ia hanya untuk tujuan kosmetik semata-mata.

Hakikatnya, tiada satu pun produk atau metode yang terbukti berkesan secara klinikal. Malahan itu, ia juga sebenarnya mungkin akan mendatangkan lebih mudarat kepada
alat sulit
 anda.

Contoh cara besarkan zakar yang karut

Di seluruh dunia, terdapat bermacam jenis produk untuk membesarkan zakar. Negara kita tidak terkecuali daripadanya.

Hampir kesemua produk-produk ini juga tidak terbukti keberkesanannya secara saintifik malah mungkin akan merosakkan alat kemaluan anda.

Berikut merupakan antara jenis produk sebagai cara besarkan zakar yang popular:

#1. Cara besarkan zakar guna pil

Pil besarkan zakar ini mengandungi vitamin, mineral,
herba
 atau hormon yang diwar-warkan oleh pengeluar boleh membesarkan saiz zakar.

Pun begitu, tiada kajian saintifik yang menunjukkan keberkesanannya.

#2. Losyen

Losyen besarkan juga turut mengadungi vitamin, mineral,
herba
 atau hormon yang kononnya boleh membesarkan zakar.

Bukan sahaja tiada bukti kukuh mengenainya, ia malahan mungkin boleh membawa kemudaratan yang lain.

#3. Pam vakum, antara cara besarkan zakar

Ia memang boleh membuat zakar kelihatan lebih besar. Namun, ia hanya untuk sementara waktu sahaja. dan
selalunya digunakan oleh lelaki dengan masalah mati pucuk.

Cara penggunaannya adalah memasukkan alat kemaluan ke dalam pam vakum ini untuk melancarkan perjalanan darah pada zakar, lalu membuat ia membengkak.

Ia mungkin akan membuat lelaki yang mati pucuk berupaya untuk melakukan
hubungan seks
 bersama pasangan. Namun, kesan jangka masa panjangnya akan menyebabkan tisu pada
zakar rosak.

Cara besarkan zakar yang lain

Ada banyak cara lain dicuba oleh lelaki seperti teknik
jelqing
 atau
stretching

yang tidak memerlukan sebarang penggunaan produk, cukup dengan tangan sahaja.

Pun begitu, masih ada kesan sampingannya kepada anda.

Sebenarnya, anda tidak perlu merungsingkan kepala anda memikirkan tentang saiz zakar. Lebih baik jika anda jalani hidup yang lebih sihat untuk memastikan ereksi anda lebih kuat secara alami.

Dalam erti kata yang lain, saiz tidak penting, yang penting adalah prestasi.

Bagaimana nak
enjoy
 seks?

Ada satu keraguan mengenai lelaki dengan zakar yang besar iaitu bagaimana mereka mahu menikmati hubungan intim mereka? Adakah terdapat sebarang masalah yang besar? Ini jawapannya.

Menurut Dr Jennifer Landa, pakar kesihatan seksual yang berpangkalan di BodyLogicMD, Orlanda Florida, lelaki yang mempunyai alat kemaluan yang besar juga boleh menikmati seks yang sihat dan sejahtera. Berikut adalah rahsia yang anda perlu tahu:

#1. Gunakan pelincir

Untuk pengetahuan anda, zakar yang terlalu besar akan menyebabkan kesukaran ketika proses penetrasi walaupun faraj pasangan anda sudah ‘basah’ sepenuhnya. Oleh itu, penggunaan
pelincir
 adalah sangat membantu.

Namun, pastikan anda gunakan alat
pelincir
 yang diperbuat dari bahan alami seperti minyak kelapa untuk mendapatkan aura yang semula jadi yang ternyata jauh lagi selamat dan berkesan.

#2. ‘Foreplay’

Foreplay
 atau ringan-ringan- Perbuatan seperti berpeluk, bercium, bersentuhan atau
 seks oral
 akan membuat pasangan lebih terangsang sekali gus membuat faraj cepat basah.

Disebabkan itu, penetrasi akan jadi mudah dilakukan kelak meskipun saiz zakar terlalu besar. Jadi, ajak pasangan anda untuk melakukan ringan-ringan sebelum beralih ke aksi yang lebih berat.

#3. Pastikan saiz kondom sesuai

Lelaki dengan bahagian kemaluan besar perlu tahu dan memakai saiz
kondom
 yang sesuai.

Ini kerana tiada siapa yang mahu alat kemaluannya berasa ‘tercekik’ akibat saiz kondom terlalu ketat dan sempit.

#4. Lakukan posisi seks yang tidak memberi tekanan

Sebagai lelaki dengan saiz alat kemaluan besar, anda dan pasangan perlu melakukan
posisi seks
 yang tidak memberi tekanan kepada wanita.

Apa yang boleh dibuat adalah biarkan pasangan wanita anda yang mengawal proses penetrasi. Jadi, sila lakukan posisi seks yang sesuai, ya?

Konklusi

Kesimpulannya, saiz bahagian kemaluan yang besar memang impian setiap lelaki kerana ingin berbangga dan bermegah dengannya.

Namun, adakah ia benar-benar penting sehingga sanggup melakukan pelbagai cara membesarkan zakar dalam usaha menjalani kehidupan
seks yang bahagia
? Hakikatnya, saiz nombor dua dan yang lebih penting adalah prestasi.


Pesakit Diabetes Tak Boleh Makan Lobak Merah Sebab Manis, Betul Ke?

Lobak merah ialah salah satu makanan sihat yang menjadi kegemaran ramai. Banyak manfaat sayur untuk pesakit diabetes, terutamanya khasiat lobak merah yang ramai tidak tahu.

Kaya dengan beta karotena, vitamin A, potassium dan juga fiber, sayuran ini selalu menjadi pilihan individu yang inginkan gaya hidup yang lebih sihat.

Namun, ramai yang menganggap
lobak merah tidak baik untuk pesakit diabetes
 kerana rasanya yang manis. Kenyataan ini tidak benar sama sekali!

Nak tahu lebih lanjut? Jom ikuti artikel kami di bawah.

Manis bukan bermaksud tidak boleh dimakan

Sayuran yang versatil ini bukan sahaja baik untuk kesihatan, malah sedap jika dimasak di dalam apa jua hidangan sekalipun. Jadi, tidak hairanlah jika lobak merah boleh didapati dalam kebanyakan masakan di Malaysia.

Tetapi, jika anda merupakan pesakit kencing manis, ataupun orang yang sedang menjaga individu yang menghidap diabetes, anda pasti akan
lebih berhati-hati dalam memilih makanan.

Pasti anda tertanya-tanya – Boleh ke pesakit kencing manis makan lobak merah walaupun rasanya manis?

Jawapannya ialah, ya! Lobak merah ialah makanan yang sangat berkhasiat untuk pesakit kencing manis.

Walaupun khasiat lobak merah rasanya manis, kandungan gula di dalamnya ialah semula jadi. Semua
sayur-sayuran
 dan buah-buahan adalah baik untuk kesihatan termasuklah untuk pesakit kencing manis.

Tanggapan bahawa pesakit kencing manis perlu elakkan gula secara total di dalam diet seharian mereka adalah tidak benar sama sekali.

Khasiat lobak merah: Kandungan indeks glisemik (GI) yang rendah

Penting untuk
pesakit kencing manis ambil tahu tentang indeks glisemik (GI)
 sesuatu makanan.

Indeks glisemik ialah satu ukuran betapa cepatnya sesuatu makanan itu diubah menjadi gula dalam tubuh badan manusia.

Makanan yang mempunyai GI yang rendah akan bertukar menjadi gula secara stabil dan perlahan-lahan.

Ini akan
mengelakkan kadar gula dalam darah daripada meningkat
 dengan mendadak.

Diet yang kaya dengan makanan yang mempunyai indeks glisemik yang rendah adalah disarankan untuk pesakit kencing manis.

Khasiat lobak merah mempunyai indeks glisemik yang rendah iaitu sebanyak 33.

American Diabetes Association
 ataupun ADA mengkategorikan makanan yang mempunyai indeks lebih rendah daripada 55 sebagai makanan rendah GI.

Oleh itu, kepada pesakit kencing manis, jangan risau ya jika anda ingin makan lobak merah!

Khasiat lobak merah ada banyak

Lobak merah kaya dengan pelbagai jenis vitamin dan juga serat. Kesemua nutrisi ini penting untuk pesakit yang mempunyai diabetes. Selain itu, lobak merah juga kaya dengan:

1. Vitamin A

Lobak merah kaya dengan beta karotena yang akan ditukar oleh badan kepada vitamin A. Nutrisi ini penting untuk tumbesaran dan juga sistem imun.

2. Biotin

Biotin merupakan sejenis vitamin B yang memainkan peranan yang penting dalam metabolisme lemak dan juga protein.

Khasiat lobak merah #3. Vitamin K1

Vitamin ini juga dikenali sebagai phylloquinone. Ia merupakan sejenis vitamin yang penting untuk kesihatan tulang.

4. Vitamin B6

Vitamin B6 penting untuk penukaran makanan kepada tenaga.

Pesakit kencing manis boleh makan lobak merah

Jika anda ingin mempelbagaikan cara memasak lobak merah tanpa menghilangkan nutrisinya, anda boleh cuba rebus, jadikan jus ataupun makan sahaja secara mentah.

Tambah lagi, pasti semua
serba maklum tentang kebaikan lobak merah kepada kesihatan mata.

Disebabkan lobak merah mengandungi karotenoid yang baik untuk mata, ia mungkin boleh membantu untuk elakkan retinopati diabetes (
diabetic retinopathy
).

Selain lobak merah, anda juga boleh cuba makan sayur lain seperti cendawan, timun, tomato, bayam, asparagus, avokado, brokoli dan kubis yang juga baik untuk diabetes.

Sayuran di atas juga mempunyai kadar glisemik indeks yang rendah, sesuai untuk dimakan oleh pesakit kencing manis.

Kesimpulan

Pesakit kencing manis jangan takut untuk makan lobak merah. Lobak merah bukan sahaja baik untuk kesihatan, malah mempunyai indeks glisemik yang rendah.

Bukan sahaja rasanya yang sedap, malah ia juga baik untuk mata dan juga
penuh khasiat untuk pesakit kencing manis.

Selain itu, lobak merah juga boleh rendahkan tahap kolesterol dalam badan.

Ia juga baik untuk individu yang sedang berdiet kerana lobak merah boleh membuatkan pemakannya rasa kenyang dengan lebih lama.

Lobak merah merupakan snek yang terbaik untuk pesakit kencing manis. Oleh itu, jangan segan-segan makan lobak merah yang penuh khasiat ini ya.


Tak Selesanya Tekak Berkahak! Atasi Masalah Kahak Dengan 4 Tip Mudah Ini

Apabila anda sakit, anda akan dapati bahawa di bahagian belakang kerongkong anda wujud sesuatu yang likat dan tebal. Itu adalah masalah kahak.

Tidak ramai yang tahu bahawa lendir (mukus) ini sentiasa ada. Membran mukus merangkumi mulut, hidung, tekak, sinus,
paru-paru yang bertanggungjawab menghasilkan kahak
.

Sistem pernafasan anda boleh dilindungi dan disokong oleh kahak. Untuk memerangkap sesuatu seperti virus, habuk, alergen, mukus akan menjadi melekit.

Walau bagaimanapun, mukus tidak dapat dikesan semasa anda sihat.

Apabila anda sakit, kewujudan mukus adalah lebih jelas kerana fungsinya untuk memerangkap bahan-bahan eksotik (berkaitan dengan sesuatu yang berasal dari luar atau bukan asli di sesuatu tempat).

Kahak memainkan peranan
penting dalam sistem pernafasan
 anda.

Walau bagaimanapun, jika masalah kahak mengganggu anda, anda mungkin ingin mencairkannya atau membersihkannya daripada kerongkong anda.

Berikut adalah beberapa cara untuk menghilangkan kahak dari kerongkong anda.

Masalah kahak boleh diatasi dengan cara ini

1 – Berkumur dengan air garam

Anda harus berkumur air garam suam untuk mengeluarkan kahak yang berada di bahagian kerongkong anda. Di bawah pengaruh air garam, bakteria juga dapat dikeluarkan, dan sakit tekak anda dapat dikurangkan.

Air garam suam adalah pilihan terbaik kerana kemampuannya membubarkan garam dengan berkesan. Hirup sedikit campuran itu dengan menyondongkan sedikit kepala anda.

Kemudian, biarkan campuran itu mengalir ke dalam tekak tetapi tidak meminumnya.
Perlahan-lahan meniup udara daripada paru-paru untuk berkumur
.

Selepas setengah hingga satu minit, keluarkan air itu. Anda boleh mengulanginya jika perlu.

2 – Kekal terhidrasi agar kahak tidak berkumpul

Pastikan anda mengambil cecair yang mencukupi
, yang suam. Ini boleh mengalirkan mukus anda. Ini kerana air mampu mengusir mukus, ia boleh melembapkan kesesakan anda.

Berikut adalah beberapa cecair yang perlu anda cuba, iaitu jus, air limau, teh tanpa kafein. Ia akan menjadi lebih baik jika dalam keadaan suam.

3 – Ambil bahan-bahan meningkatkan kesihatan pernafasan

Anda dicadangkan mengambil makanan dan minuman yang mempunyai limau, halia, dan
bawang putih.

Terdapat kepercayaan bahawa bahan-bahan ini boleh digunakan sebagai rawatan yang berkesan untuk batuk, selesema dan mampu mengeluarkan mukus.

Selain itu, makanan pedas yang membawa kapsaisin adalah baik untuk membersihkan sinus dan mengeluarkan mukus.

Secara saintifik dipercayai bahawa anda juga boleh
menghindari dan menyembuhkan penyakit pernafasan
 virus dengan makanan dan suplemen berikut:

Zink oral

Buah beri

Teh jambu batu

Ginseng

Echinacea

4 – Ambil ubat bukan preskripsi untuk merawat masalah kahak

Anda boleh menggunakan ubat OTC untuk mengeluarkan mukus.

Decongestants adalah salah satu yang disyorkan OTC untuk mengurangkan mukus yang berasal dari hidung anda.

Ingat bahawa mukus ini tidak boleh dikelirukan dengan kahak. Walau bagaimanapun, mukus boleh menyebabkan
 kesesakan dada.

Dengan decongestants, hidung boleh menghentikan pembengkakan dan laluan udara menjadi berangin.


Pesakit Diabetes Dapat Komplikasi Lebih Teruk Jika Terkena COVID-19? Ini Risikonya

Wabak pandemik yang melanda dunia pada masa kini mewujudkan rasa bimbang dalam diri setiap individu. Tetapi benarkah pesakit diabetes berisiko untuk mengalami komplikasi COVID-19 yang lebih serius?

Untuk mendapatkan lebih banyak info tentang Kencing Manis, sila dapatkannya
di sini.

Penyakit kronik & wabak pandemik COVID-19

Sejak jangkitan pertama COVID-19, lebih 23 juta individu di seluruh dunia dijangkiti wabak pandemik ini.

Dalam kes jangkitan yang teruk, COVID-19 boleh menyebabkan infeksi pada paru-paru (radang paru-paru), kegagalan buah pinggang dan juga kematian. Sehingga kini, masih tiada lagi vaksin untuk virus ini.

Tanpa mengira usia,
setiap individu berisiko
 untuk dijangkiti wabak ini.

Umumnya, lebih daripada 80% kes jangkitan COVID-19 melibatkan gejala ringan seperti selesema biasa.

Walau bagaimanapun, lebih 15% kes jangkitan menunjukkan komplikasi COVID-19 lebih teruk dan sekitar 5% daripadanya mencetuskan penyakit kritikal.

Individu lebih berusia dan mereka yang mempunyai
masalah kesihatan sedia ada seperti diabetes
, penyakit jantung dan asma, adalah lebih terdedah untuk mengalami sakit teruk disebabkan virus COVID ini.

Pesakit diabetes akan terima komplikasi COVID-19 yang teruk?

Apabila pesakit diabetes mengalami jangkitan virus, ia lebih sukar untuk diubati kerana penurunan kadar glukosa dalam darah dan kemungkinan kerana wujudnya
komplikasi kencing manis.

Terdapat 2 sebab yang mencetuskan komplikasi ini. Pertamanya, sistem daya tahan tubuh menurun, menjadikan usaha untuk melawan virus bertambah sukar dan mengakibatkan tempoh pemulihan lebih lama.

Kedua, virus COVID-19 boleh berkembang dalam persekitaran peningkatan glukosa darah.

Pun begitu, risiko untuk jatuh sakit kesan komplikasi COVID-19 boleh dielakkan jika
penyakit kencing manis dikawal dengan baik.

Baca juga:

Bahayanya Diabetes, Bukan Menyerang Jantung Atau Ginjal Sahaja, Malah Organ Lain Juga!” data-url=”https://hellodoktor.com/kencing-manis/komplikasi-diabetes/”>Bahayanya Diabetes, Bukan Menyerang Jantung Atau Ginjal Sahaja, Malah Organ Lain Juga!

Nak Jaga Pesakit Diabetes Jenis 2 Bukan Sesuatu Yang Mudah, Cara Penjagaan Ini Perlu Anda Tahu” data-url=”https://hellodoktor.com/kencing-manis/diabetes-jenis-dua/penjagaan-pesakit-diabetes/”>Nak Jaga Pesakit Diabetes Jenis 2 Bukan Sesuatu Yang Mudah, Cara Penjagaan Ini Perlu Anda Tahu

Impak penyakit diabetes

Sekiranya pesakit diabetes atau
kencing manis tidak menguruskan masalah kesihatan
 mereka dengan baik dan mengalami
turun naik kadar gula dalam darah,
 ia sekali gus meningkatkan risiko komplikasi berkaitan diabetes.

Bahkan, diabetes dan penyakit jantung adalah antara penyakit utama yang menjadi punca kematian akibat COVID-19.

Penghidap kencing manis yang dijangkiti COVID-19 juga boleh mendapat komplikasi daripada penyakit diabetes itu sendiri.

Antara masalah yang boleh dialami adalah seperti
kandungan glukosa terlalu tinggi atau rendah
(hipoglisemia) serta komplikasi ketoasidosis kencing manis.

Menghidap penyakit diabetes dan dijangkiti COVID-19

Seandainya anda mengalami sebarang gejala COVID-19 termasuk demam, batuk atau sesak nafas, lakukan pemeriksaan dengan segera.

Anda harus menyedari bahawa sebarang jangkitan boleh meningkatkan kadar glukosa badan. Jadi anda perlu sentiasa berwaspada dengan sebarang perubahan yang berlaku pada tubuh.

Di samping itu, individu dengan penyakit diabetes juga perlu sentiasa memantau tahap keton.

Ia adalah bahan kimia berasid yang dihasilkan hati apabila
badan tidak mempunyai jumlah insulin mencukupi
untuk menukar gula kepada tenaga.

Jika anda
mengalami gejala
 berikut, segera dapatkan rawatan perubatan:

Jumlah keton sederhana atau tinggi

Gejala ketoasidosis kencing manis seperti keletihan, rasa lemah dan sakit badan, muntah atau sakit perut

Sesak nafas yang teruk

Cara terbaik untuk kekal sihat semasa penularan wabak pandemik ini adalah menguruskan kesihatan secara proaktif.

Ia boleh dilakukan melalui diet dan senaman yang baik, mempraktikkan jarak fizikal yang baik serta mengamalkan penjagaan kebersihan diri.

Tip penjagaan diri untuk pesakit diabetes

Penting buat pesakit diabetes untuk
mengambil langkah berjaga-jaga
 bagi mengelakkan virus sebaik mungkin.

Amalan penjagaan diri yang disarankan secara meluas kepada masyarakat umum adalah 2 kali ganda penting untuk diamalkan oleh mereka yang menghidap kencing manis.

Malahan, tabiat ini juga penting untuk dilakukan oleh
individu yang mempunyai hubungan rapat dengan pesakit diabetes.

Antara saranan penjagaan kebersihan diri adalah seperti:

Kerap mencuci tangan dengan bersih dan teratur. Cara terbaik adalah dengan penggunaan sabun dan air

Mengelakkan daripada menyentuh wajah sebelum mencuci tangan

Membersihkan dan melakukan disinfeksi pada objek atau permukaan yang sering disentuh

Hindari daripada berkongsi makanan, gelas, tuala, dan alatan lain

Semasa batuk atau bersin, disarankan untuk menutup mulut dan hidung dengan tisu atau menggunakan siku jika tidak mempunyai tisu. Dan pastikan anda membuang tisu dengan betul setelah digunakan

Cuba elakkan daripada melakukan kontak rapat dengan individu yang menunjukkan simptom penyakit pernafasan seperti batuk

Jika anda mempunyai gejala seperti selesema, sila duduk di rumah

Diet pemakanan harian dan aktiviti fizikal

Mempraktikkan
amalan gaya hidup sihat melalui pemakanan seimbang
 adalah komponen penting dalam pengurusan penyakit diabetes.

Oleh itu, mustahak untuk penghidap kencing manis mengambil makanan bervariasi dan seimbang bagi memastikan tahap glukosa dalam darah mereka stabil.

Diet yang seimbang juga membantu dalam meningkatkan sistem imun tubuh sekali gus dapat melawan jangkitan virus.

Penghidap diabetes disyorkan untuk:

Memberi keutamaan kepada pengambilan
makanan dengan
indeks glisemik rendah
.
Misalnya sayur-sayuran, pasta atau mi gandum, dan
beras perang

Mengelakkan pengambilan makanan bergoreng secara berlebihan

Mengehadkan makan makanan tinggi kandungan gula, karbohidrat dan lemak

Mengambil protein tanpa lemak seperti ikan, daging, telur, atau susu

Makan sayur-sayuran berdaun hijau

Melebihkan pengambilan hidangan buah-buahan kepada 2 atau 3 hidangan sehari

Di samping itu,
 melakukan aktiviti kecergasan fizikal secara berkala juga dapat memberikan manfaat besar kepada mereka yang menghidap diabetes
.

#HelloHealthCare #WorldDiabetesDay #HelloDoktor